**მცირემასშტაბიანი ინვესტიციების მხარდაჭერის სქემა**

**ავსტრიის საერთაშორისო პარტნიორობის მიერ დაფინანსებული პროექტის -**

**„ინკლუზიური სოფლის განვითარება და მდგრადი სოფლის მეურნეობა”**

**ფარგლებში**

**GCP/GEO/031/AUS**

**საგრანტო სახელმძღვანელო**

პირველი საგრანტო ციკლი

სარჩევი

[დოკუმენტში გამოყენებული აკრონიმები: 3](#_Toc219881819)

[დოკუმენტში გამოყენებული ძირითადი ტერმინები და მათი განმარტებები: 3](#_Toc219881820)

[1. შესავალი 5](#_Toc219881821)

[1.5 ტექნიკური შეფასების კომისიის შემადგენლობა და როლები 8](#_Toc219881822)

[დასაშვებობის შეფასების გუნდის როლი 8](#_Toc219881823)

[2. საგრანტო კომპონენტის მოცვის სფერო, დასაშვებობის კრიტერიუმები, და დასაშვები ინვესტიციები 11](#_Toc219881824)

[2.1. საგრანტო კომპონენტის მოცვის სფერო 11](#_Toc219881825)

[2.2. მხარდასაჭერი ინვესტიციები და აქტივობები 11](#_Toc219881826)

[2.3. განმცხადებელთა დასაშვებობის კრიტერიუმები 14](#_Toc219881827)

[2.4. გრანტის მოცულობა და თანამონაწილეობის მოთხოვნები 22](#_Toc219881828)

[არაფულადი თანამონაწილეობის შესაძლებლობა გათვალისწინებულია მხოლოდ სოციალურად მოწყვლადი ჯგუფებისათვის მცირე გრანტების ფარგლებში: 25](#_Toc219881829)

[ფაზა I: განაცხადების წარდგენა 27](#_Toc219881830)

[ფაზა II: ტექნიკური შეფასება 29](#_Toc219881831)

[ფაზა III: გადამოწმების მიზნით (სავერიფიკაციო) მონიტორინგი 30](#_Toc219881832)

[ფაზა IV: განაცხადების შერჩევა 36](#_Toc219881833)

[ფაზა V: საგრანტო ხელშეკრულებების მომზადება და ხელმოწერა 38](#_Toc219881834)

[ფაზა VI: გრანტის თანხის გადახდა 40](#_Toc219881835)

[ფაზა VII. შესაძლებლობების გაძლიერების/ტრენინგის კომპონენტი 40](#_Toc219881836)

[ფაზა VIII: განაწილების/დისტრიბუციის მონიტორინგი 40](#_Toc219881837)

[ფაზა IX: საქმიანობის მონიტორინგი 42](#_Toc219881838)

[ფაზა X: ზეგავლენის შეფასება 44](#_Toc219881839)

# დოკუმენტში გამოყენებული აკრონიმები:

ADA –Austrian Development Agency - ავსტრიის განვითარების სააგენტო

FAO –Food and Agricultural Organization of the United Nations - გაეროს სურსათისა და სოფლის მეურნეობის ორგანიზაცია

LIG –Local initiative group - ადგილობრივი საინიციატივო ჯგუფი

MEPA – Ministry of Environmental Protection and Agriculture of Georgia - საქართველოს გარემოს დაცვისა და სოფლის მეურნეობის სამინისტრო

MRD – Ministry of Regional Development of Georgia - საქართველოს რეგიონული განვითარების სამინისტრო

UN – The United Nations - გაერთიანებული ერების ორგანიზაცია

# დოკუმენტში გამოყენებული ძირითადი ტერმინები და მათი განმარტებები:

* **თანამონაწილეობითი გრანტი**: გაეროს სურსათისა და სოფლის მეურნეობის ორგანიზაციის (FAO) მიერ უზრუნველყოფილი საინვესტიციო მხარდაჭერა აღჭურვილობა-დანადგარებში ინვესტიციის ნაწილის დასაფარად.
* **თანამონაწილეობის მოცულობა**: ბენეფიციართა სხვადასხვა კატეგორიის მიერ უზრუნველყოფილი ფინანსური თანამონაწილეობის მოცულობა, აღჭურვილობა-დანადგარებში ინვესტიციის ნაწილის დასაფარად.
* **საგრანტო განაცხადი:** გაეროს სურსათისა და სოფლის მეურნეობის ორგანიზაციის (FAO) ინვესტიციების მხარდაჭერის სქემის ფარგლებში თანამონაწილეობითი გრანტის მოსაპოვებლად შეტანილი განაცხადი.
* **საგრანტო ხელშეკრულება:** გრანტის მიმღებსა და გაეროს სურსათისა და სოფლის მეურნეობის ორგანიზაციას (FAO) შორის გაფორმებული ხელშეკრულება, რომელშიც განსაზღვრულია გაწეული საინვესტიციო მხარდაჭერის მოცულობა, გრანტის მიმღების ვალდებულებები, და ხელშეკრულების ზოგადი დებულებები.
* **ტექნიკური შეფასება:** საგრანტო განაცხადების ტექნიკური შეფასება გაეროს სურსათისა და სოფლის მეურნეობის ორგანიზაციის (FAO) ტექნიკური შეფასების კომისიის მიერ, რომელიც მოიცავს შესაბამისობის კრიტერიუმების შეფასებას, შემოთავაზებული საინვესტიციო მხარდაჭერის ზოგადი ხედვისა და თანმიმდევრულობის ანალიზს, აგრეთვე შერჩევის კრიტერიუმების საფუძველზე განაცხადების ქულებით შეფასებას.
* **საბოლოო შეფასება:** საგრანტო განაცხადების ტექნიკური შეფასების შემდგომი შეფასება საკონკურსო კომისიის მიერ, რომელიც დაკომპლექტებულია გაეროს სურსათისა და სოფლის მეურნეობის ორგანიზაციის (FAO) შესაბამისი თანამშრომლებისაგან, და რომელიც საბოლოო გადაწყვეტილებას იღებს საინვესტიციო მხარდაჭერის შესახებ.

# 1. შესავალი

საგრანტო სახელმძღვანელოში მიმოხილული და აღწერილია გაეროს სურსათისა და სოფლის მეურნეობის ორგანიზაციის (FAO) პროექტის - „ინკლუზიური სოფლის განვითარება და მდგრადი სოფლის მეურნეობა” - თანამონაწილეობით გრანტებთან დაკავშირებული ადმინისტრაციული, სამართლებრივი, ტექნიკური და ფინანსური პროცესები.

**1.1 პროექტის მოკლე მიმოხილვა**

პროექტი - „ინკლუზიური სოფლის განვითარება და მდგრადი სოფლის მეურნეობა” - ხორციელდება FAO-ს მიერ 2023-2027 წლებში, საქართველოს გარემოს დაცვისა და სოფლის მეურნეობის და საქართველოს რეგიონული განვითარების სამინისტროსთან ერთად, ავსტრიის საერთაშორისო პარტნიორობის დაფინანსებით. პროექტის ზოგადი **მიზანია** სოფლის მეურნეობის დარგში კონკურენტუნარიანობის გაზრდა, სურსათის წარმოების ხელშეწყობა, და ამავდროულად, სოფლად სიღარიბის შემცირება, განსაკუთრებული აქცენტით უთანასწორობის შემცირებაზე. პროექტი მხარს უჭერს საქართველოს 2021-2027 წლების სოფლის განვითარების სტრატეგიის განხორციელებას.

პროექტი აძლიერებს საქართველოს მთავრობის, კერძოდ, გარემოს დაცვისა და სოფლის მეურნეობის სამინისტროს, რეგიონული განვითარების სამინისტროს და საქართველოს სხვა ცენტრალური, მუნიციპალური და ადგილობრივი ხელისუფლების ორგანოების, სოფლად თემებისა და სხვა მხარეთა შესაძლებლობებს და მხარს უჭერს მათი რესურსების განვითარებას. აღნიშნული დახმარება ხელს უწყობს სოფლის განვითარების პოლიტიკის წარმატებით შემუშავებას და განხორციელებას, ინკლუზიურობის და ქვემოდან-ზემოთ (ადგილობრივ ინიციატივაზე დაფუძნებული) მიდგომის უზრუნველყოფით. პროექტი ხორციელდება კასპისა და მარტვილის მუნიციპალიტეტებში.

პროექტის **აქტივობების** ძირითადი **მიმართულებები**:

აქტივობა 1. გენდერულად პასუხისმგებლიანი, ინკლუზიური და მონაწილეობითი სოფლის განვითარების მიდგომის მხარდაჭერა შერჩეულ მუნიციპალიტეტებში.

აქტივობა 2. პოლიტიკასთან დაკავშირებული რჩევების გაწევა გარემოს დაცვისა და სოფლის მეურნეობის სამინისტროსა და მუნიციპალური ხელისუფლებებითვის გენდერულად პასუხისმგებლიანი და სოციალურად ინკლუზიური (ახალგაზრდების ჩართულობაზე აქცენტით) სოფლის განვითარების შესახებ.

აქტივობა 3. ფერმერთა, მწარმოებელთა ჯგუფების, ახალგაზრდების, და ექსტენციის (საინფორმაციო-საკონსულტაციო) მომსახურების მიმწოდებელთა შესაძლებლობების გაზრდა მდგრადი სასურსათო სისტემების საკითხებში.

აქტივობა 4. ეროვნულ დონეზე მოსახლეობის ცნობიერების გაზრდა სოფლის განვითარების ურთიერთგადამკვეთ საკითხებზე.

**1.2** **გრანტების გამოყენების დასაბუთება**

მცირემასშტაბიანი საინვესტიციო მხარდაჭერის სქემების მთლიანი ბიუჯეტი შეადგენს 900 000,00 აშშ დოლარს და მიზნად ისახავს პროექტის ზოგადი მიზნის - სოფლის მეურნეობის დარგში კონკურენტუნარიანობის გაზრდის ხელშეწყობას, სურსათის წარმოების მხარდაჭერას, და ამავდროულად, სოფლად სიღარიბის შემცირებას, განსაკუთრებული აქცენტით უთანასწორობის შემცირებაზე.

საინვესტიციო მხარდაჭერის სქემაში მონაწილეობა დაეხმარება პოტენციურ ბენეფიციარებს თავიანთი სასოფლო-სამეურნეო წარმოების და სოციო-ეკონომიკური საქმიანობის გაძლიერებაში ან ახალი ეკონომიკური საქმიანობის წამოწყებაში. გრანტების მიზანია სამიზნე მუნიციპალიტეტებისათვის განსაკუთრებით მნიშვნელოვან ღირებულებათა ჯაჭვებში არსებული გამოწვევების დაძლევა, ინოვაციების სტიმულირება. ასევე, ინკლუზიური განვითარების ხელშეწყობა, ქალების, ახალგაზრდების და მოწყვლადი ჯგუფებისათვის წარმოებისათვის საჭირო ძირითად აღჭურვილობა-დანადგარებსა და ტექნიკურ საშუალებებზე წვდომის უზრუნველყოფის გზით. თანამონაწილეობითი გრანტის მიზანია ბენეფიციართა წახალისება გაუმჯობესებული ტექნოლოგიების დასანერგად, გრძელვადიანი საინვესტიციო გეგმების შესამუშავებლად და ეკონომიკური სტაბილურობის მისაღწევად. გრანტის მიმღებებთათვის საჭიროებისამებრ გათვალისწინებულია შესაძლებლობების გაძლიერება მათი საქმიანობის შესაბამის სფეროებში. შესაძლებლობების გაძლიერებისა და საგრანტო საქმიანობის შედეგად მიღებული ცოდნა და გამოცდილება ხელს შეუწყობს მდგრადობის უზრუნველყოფას პროექტის დასრულების შემდგომ. ამასთან, პროექტის ფარგლებში ჩამოყალიბდება ფერმერთა ადგილობრივი სკოლები შერჩეულ ორ მუნიციპალიტეტში - კასპისა და მარტვილის მუნიციპალიტეტებში. მათ წევრებს შეეძლებათ განაცხადის შეტანა საგრანტო დაფინანსების მოსაპოვებლად. ახალი აღჭურვილობა-დანადგარების შეძენისა და ტექნოლოგიების დანერგვის, შესაძლებლობების გაძლიერების საქმიანობაში მონაწილეობისა და ცოდნის მიღების შედეგად, მათ შორის, კარგი სასოფლო-სამეურნეო პრაქტიკის შესახებ ცოდნის შეძენით, გრანტის ბენეფიციარები შეძლებენ საკუთარი ნაწარმის ხარისხის გაუმჯობესებას და საქმიანობის გაფართოებას.

**1.3 გრანტის მიმღებები (ბენეფიციარები)**

გრანტის პოტენციური ბენეფიციარების წრე მოიცავს ფიზიკურ პირებს, ასევე ფერმერებს, მეწარმეებს, და ორგანიზაციებს, მათ შორის, მომგებიან და არამომგებიან ორგანიზაციებს - კოოპერატივებს, ასოციაციებს, კომპანიებს, ფერმერთა/მწარმოებელთა ჯგუფებს.

მწარმოებელთა/ფერმერთა/ქალთა არაფორმალური ან ახალგაზრდების ჯგუფების შემთხვევაში, რომლებსაც ჯგუფის სახით შეაქვთ საგრანტო განაცხადი აღჭურვილობა-დანადგარების ერთობლივი მოხმარებისათვის, და რომლებიც წარმატებით გაივლიან საგრანტო კონკურსს, ევალებათ დარეგისტრირდნენ და მოიპოვონ არამომგებიანი იურიდიული პირის სტატუსი, FAO-სთან საგრანტო ხელშეკრულების გაფორმებამდე.

**პრიორიტეტი მიენიჭება იმ განმცხადებლებს, რომლებიც:**

1. წარმოადგენენ მოწყვლად ჯგუფებს ან მუშაობენ მოწყვლად ჯგუფებთან, მათ შორის:

ა. ქალებთან

ბ. ახალგაზრდებთან

გ. ეთნიკურ უმცირესობებთან

დ. შეზღუდული შესაძლებლობის მქონე პირებთან

1. დანერგავენ ინოვაციურ მიდგომებს და თანამედროვე ტექნოლოგიებს.
2. შეძლებენ უფრო მაღალი ფინანსური თანამონაწილეობის უზრუნველყოფას.

პროექტის ფარგლებში დიდი ყურადღება ეთმობა გენდერულ თანასწორობას, ახალგაზრდებისა და სხვა ჯგუფების ჩართულობას. ამ ჯგუფებისათვის გათვალისწინებულია თანამონაწილეობის უფრო დაბალი მოცულობის მოთხოვნა.

მოწყვლად ბენეფიციართა კატეგორიებია მარტოხელა მშობლები, სამი ან მეტი შვილის (18 წლამდე ასაკის) მშობლები, შეზღუდული შესაძლებლობის მქონე პირები და დევნილები.

**1.4 განმახორციელებელი გუნდის როლები და შესაძლებლობები**

საგრანტო სქემის განხორციელების პროცესი წარიმართება ბენეფიციართა საგრანტო სახელმძღვანელოს 703-ე სექციის მიხედვით ([Manual Section (MS) 703 on Beneficiary Grants](https://unfao.sharepoint.com/:b:/s/PSSN/EQZB4AeYL-FMicHScApN5SQBISaelvnoc0ur6RtTZb3-hA?e=WYpKuq)). პროექტის გუნდი პასუხისმგებელი იქნება საგრანტო სქემის განხორციელებაზე. ძირითადი გუნდის შემადგენლობა მოიცავს პროექტის მენეჯერს, პროექტის ეროვნულ კოორდინატორს, საველე საქმიანობათა კოორდინატორს, მონიტორინგის, შეფასების, ანგარიშვალდებულების და სწავლების (MEAL) სპეციალისტს, გენდერული და სოციალური ინკლუზიურობის ექსპერტს და პროექტის თანაშემწეს. ისინი აქტიურ მონაწილეობას მიიღებენ საგრანტო სქემების შექმნასა და განხორციელებაში, მათ შორის, ყველა აუცილებელი დოკუმენტის, შესაბამისობის კრიტერიუმებისა და შერჩევის მექანიზმების შემუშავებაში, ტექნიკურ შეფასებაში და საკონკურსო კომისიებში და შერჩევის შემდგომ საქმიანობაში. საველე საქმიანობათა კოორდინატორი გაუძღვება ინფორმაციის გავრცელების პროცესებს და საგრანტო კონკურსს, FAO-ს ადგილობრივი მუნიციპალური კოორდინატორების მხარდაჭერით. საველე საქმიანობათა კოორდინატორის ფუნქციები მოიცავს ასევე საჭიროებისამებრ პოტენციური ბენეფიციარების დახმარებას საგრანტო განაცხადების შემუშავებაში. პროექტის თანაშემწის მხარდაჭერით, საველე საქმიანობათა კოორდინატორი გაუძღვება მიმწოდებლებთან კოორდინაციას, საგრანტო ხელშეკრულებების განხორციელების უზრუნველყოფის მიზნით. MEAL სპეციალისტი უხელმძღვანელებს MEAL გეგმის განხორციელებას, მათ შორის, განახორციელებს გადამოწმებას (ვერიფიკაციას), მიწოდების შემდგომ და საქმიანობის მონიტორინგს, აგრეთვე ზეგავლენის შეფასებას, საგრანტო საქმიანობის გამჭვირვალედ და ეფექტიანად განხორციელების კონტროლის მიზნით. ამას გარდა, FAO-ს საქართველოს ოფისში ENPARD-ის პროექტის ფარგლებში შექმნილია საგრანტო გუნდი. აღნიშნულ გუნდში შედიან გრანტების უფროსი ანალიტიკოსი და გრანტების ორი ანალიტიკოსი. გრანტების განხორციელების პერიოდში საგრანტო გუნდი უზრუნველყოფს ტექნიკურ ხელმძღვანელობას და მხარდაჭერას, მათ შორის, კონსულტაციებს საგრანტო სქემის დიზაინთან დაკავშირებით, და დახმარებას აუცილებელი დოკუმენტების მომზადებაში და განხორციელების პროცესში. საგრანტო გუნდი აგრეთვე მონაწილეობას მიიღებს საგრანტო განაცხადების ტექნიკურ შეფასებაში. პროექტს აქვს შეთანხმება ENPARD-ის პროექტთან საგრანტო სპეციალისტის ოფიციალურ ჩართულობაზე, პროექტისათვის ზემოაღნიშნული მხარდაჭერის გაწევის მიზნით.

# 1.5 **ტექნიკური შეფასების კომისიის შემადგენლობა და როლები**

ტექნიკური შეფასების კომისიის შემადგენლობა მოიცავს შემდეგ გუნდებს:

**შესაბამისობის შეფასების გუნდი**: გენდერის და სოციალური ჩართულობის სპეციალისტი და პროექტის თანაშემწე.

**ტექნიკური შეფასების გუნდი**: საველე საქმიანობათა კოორდინატორი და MEAL სპეციალისტი

**კოლეგიალური შეფასების გუნდი:** პროექტის ეროვნული კოორდინატორი და გრანტების ოფიცერი

# შესაბამისობის შეფასების გუნდის როლი

* + განაცხადებისა და თანმხლები დოკუმენტების განხილვა შესაბამისობის კრიტერიუმების საფუძველზე.
  + განმცხადებლისგან გამორჩენილი დოკუმენტების მოთხოვნა და მათი დამატება განმცხადებლის პაკეტში. *განმცხადებლებმა გამორჩენილი დოკუმენტები უნდა წარადგინონ მოთხოვნიდან სამი დღის ვადაში.*
  + შესაბამისობის შეფასების შედეგების ოქმის მომზადება, მათ შორის, იმ განმცხადებლების სიის მომზადება, ვინც აკმაყოფილებს/არ აკმაყოფილებს შესაბამისობის კრიტერიუმებს, ასევე უარის მიზეზების/დასაბუთების მომზადება, და იმ ინფორმაციის განსაზღვრა, რომელიც უნდა გადამოწმდეს დასაშვებად ცნობილი განმცხადებლების ობიექტებზე გადამოწმების მიზნით განსახორციელებელი (სავერიფიკაციო) ვიზიტების დროს, ტექნიკური შეფასების შემდგომ ეტაპზე.

**ტექნიკური შეფასების გუნდის როლი**

* + განაცხადების (მცირე გრანტებისათვის), თანდართული დოკუმენტების და ბიზნეს გეგმების (საშუალო და მსხვილი მოცულობის გრანტებისათვის) განხილვა ტექნიკური შერჩევის კრიტერიუმების საფუძველზე და მათი ქულებით შეფასება შერჩევის კრიტერიუმების გამოყენებით. თუ განაცხადები დადგენილი ფორმატის მიხედვით არ არის შემუშავებული, FAO-ს შეუძლია სთხოვოს განმცხადებლებს განაცხადის ან მისი შესაბამისი ნაწილების ხელახლა მომზადება, წარმოდგენილი მზა ფორმის შესაბამისად და განაცხადის ორი კვირის ვადაში დაბრუნება. იმ შემთხვევაში, თუ დამატებითი ინფორმაცია ან თანმხლები დოკუმენტაცია არ არის სრულად წარმოდგენილი, FAO-ს შეუძლია განმცხადებლებს სთხოვოს ამ ინფორმაციის/დოკუმენტების წარდგენა ორი კვირის ვადაში. *იმ შემთხვევაში, თუ აღნიშნული შესწორებები არ განხორციელდება და არ მოხდება თანმხლები დოკუმენტების წარმოდგენა ორი კვირის ვადაში, მოხდება განაცხადების უარყოფა.*
  + ბიუჯეტის გადამოწმება და წინასწარი დადასტურება (ვალიდაცია). ბიუჯეტში მცირე ცვლილებების შეტანის შემთხვევაში, FAO-ს შეუძლია შესთავაზოს განმცხადებელს ბიუჯეტის შესწორება და დაბრუნება 5 სამუშაო დღის ვადაში. ცვლილების საჭიროება შესაძლოა განპირობებული იყოს ისეთი საკითხებით, როგორიცაა განმცხადებლის მიერ ტექნიკა-დანადგარებისთვის უფრო მაღალი ღირებულების მითითება, როდესაც შესაძლებელია ამ ტექნიკის უფრო მიზანშეწონილ ფასად სხვა მიმწოდებლებისაგან შეძენა.
  + მცირე ცვლილებების საჭიროება შესაძლოა წარმოიქმნას იმ შემთხვევაში, როდესაც განაცხადი ითვალისწინებს აღჭურვილობა-დანადგარებს ან ინსტრუმენტს, რომელსაც ტექნიკური შეფასების გუნდი არ ჩათვლის საჭიროდ შერჩეული საინვესტიციო სფეროსათვის, ან როდესაც ტექნიკური შეფასების გუნდი განმცხადებელს ურჩევს ისეთი აღჭურვილობა-დანადგარების/ინსტრუმენტების/მასალების ბიუჯეტიდან ამოღებას, რომელთა დაფინანსება საგრანტო სქემის ფარგლებში არ არის დასაშვები.
  + ქულებით შეფასების დასრულება აუცილებელი ცვლილებების შეტანის შემდეგ და ოქმის სამუშაო ვარიანტის შემუშავება, სადაც ასახული იქნება შეფასების შედეგები/ქულები, მათ შორის, მიეთითება იმ განმცხადებლების სია, რომელთა ქულები უნდა დადასტურდეს გადამოწმების ვიზიტების ფარგლებში; და პაკეტის გადაცემა კოლეგიალური შეფასებისათვის.

**კოლეგიალური შეფასების როლი**

* + კოლეგიალური შეფასების მიზანია ქულებით შეფასების გამჭვირვალე და დამოუკიდებელი პროცესის უზრუნველყოფა. კოლეგიალური შეფასების გუნდი კიდევ ერთხელ გადახედავს ქულებით შეფასების შედეგებს და მოახდენს განაცხადების და ბიზნეს გეგმების განხილვას ტექნიკური შერჩევის კრიტერიუმების საფუძველზე, განაცხადების ქულებით შეფასების სისწორის გადასამოწმებლად.
  + კოლეგიალური შეფასების გუნდის მიერ ტექნიკური შეფასების შედეგებში შეცდომების აღმოჩენის შემთხვევაში, გუნდი ამ საკითხებს განიხილავს ტექნიკური შეფასების გუნდთან, მოიპოვებს განმარტებებს და დაადასტურებს ქულებით შეფასების შედეგებს. კოლეგიალური შეფასების ფარგლებში ხდება აგრეთვე იმ განაცხადების ჩამონათვალის დადასტურება, რომლებზეც გავრცელდება გადამოწმების ვიზიტების საჭიროება.
  + გადამოწმების ვიზიტების შემდგომ, ტექნიკური შეფასების კომისია საბოლოო სახით ჩამოაყალიბებს შეფასების ქულებს.

**1.6 საკონკურსო კომისიის შემადგენლობა და როლები**

* საკონკურსო კომისიის შემადგენლობაში შედის FAO-ს სამი წარმომადგენელი - ტექნიკური მრჩეველი, საერთაშორისო პროგრამების და ოპერაციების სპეციალისტი, და ეროვნული პოლიტიკის უფროსი მრჩეველი.
* შერჩევის პროცესში დამკვირვებლის სტატუსით მონაწილეობის მისაღებად მოწვეული იქნება ასევე დონორი ორგანიზაციის - ავსტრიის განვითარების სააგენტოს (ADA) - წარმომადგენელი.
* ტექნიკური მრჩეველი, საკონკურსო კომისიის თავმჯდომარე ქულებით შეფასებულ განაცხადებს წარუდგენს კომისიის წევრებს შესარჩევად და გრანტების გაცემის თაობაზე გადაწყვეტილებების დასადასტურებლად, რომელიც განხორციელდება კენჭისყრით და გადაწყდება ხმათა უმრავლესობით.
* პროექტის ეროვნული კოორდინატორი მოამზადებს საკონკურსო კომისიის გადაწყვეტილებების ოქმს.
* შერჩევის პროცესის დასრულების შემდგომ, შეფასებული განაცხადების საბოლოო სია, ასევე შერჩევის პროცესის ამსახველი ოქმები გაეგზავნება ბიუჯეტის განმკარგველს საბოლოოდ დასამტკიცებლად.

**გრანტის საბოლოო დამტკიცება ბიუჯეტის განმკარგველის მიერ**

ბიუჯეტის განმკარგველი პასუხისმგებელია გრანტების საბოლოო დამტკიცებაზე ან უარყოფაზე. ბიუჯეტის განმკარგველის გადაწყვეტილება გრანტის დამტკიცების თაობაზე არის საბოლოო და შეცვლას არ ექვემდებარება. გადაწყვეტილებები გასაჩივრებას არ ექვემდებარება.

# 2. საგრანტო კომპონენტის მოცვის სფერო, შესაბამისობის კრიტერიუმები და დასაშვები ინვესტიციები

## **2.1.** საგრანტო კომპონენტის მოცვის სფერო

ბენეფიციარებისათვის გაცემული გრანტებით, პროექტი ხელს შეუწყობს მცირემასშტაბიანი ინვესტიციების მხარდაჭერის სქემებს სოფლის მეურნეობისა და ტურიზმის სექტორების შემდეგ ღირებულებათა ჯაჭვებში:

|  |  |  |
| --- | --- | --- |
| **სფეროები:** | **სოფლის მეურნეობა** | **ტურიზმი** |
| ღირებულებათა ჯაჭვები: | ბოსტნეულის და მარცვლეულის წარმოება | აგროტურიზმი |
|  | ხილის და კენკროვანების წარმოება | გასტროტურიზმი |
|  | მერძევეობა | ტურისტული მიზიდულობის ობიექტების განვითარება |
|  | მეფრინველეობა |  |
|  | მეფუტკრეობა |  |
|  | მეღვინეობა |  |

## 2.2. მხარდასაჭერი ინვესტიციები და აქტივობები

თემების/საზოგადოების საჭიროებებისა და პრიორიტეტების საფუძველზე, აგრეთვე პროექტის ამოცანების საფუძველზე, რომელიც ითვალისწინებს სოფლად პროდუქტიულობის, კონკურენტუნარიანობის, და ბაზარზე წვდომის გაუმჯობესების მიზნით, განმცხადებლებს შეუძლიათ შეიტანონ განაცხადი ტექნიკა-დანადგარების, მანქანებისა და ინსტრუმენტების დასაფინანსებლად, ზემოაღნიშნული ღირებულებათა ჯაჭვებისა და ტურიზმის სფეროების შემდეგი კატეგორიებისათვის:

* **აღჭურვილობა-დანადგარები და ტექნიკა პირველადი სასოფლო-სამეურნეო წარმოებისათვის**

სასოფლო-სამეურნეო წარმოებისათვის აუცილებელი ტექნიკისა და აღჭურვილობა-დანადგარების შესყიდვის ან განახლების მხარდაჭერა, როგორიცაა ტრაქტორები, სახნავი, სათესი მანქანები, საირიგაციო დგუშები, მოსავლის ამღები მანქანები, და სხვა ინსტრუმენტები, რომელიც ხელს უწყობს უფრო ეფექტიან, დროულ, და ხარჯთეფექტიან წარმოებას.

*ამ კატეგორიის ქვეშ არ არის მხარდაჭერილი შემდეგი საქმიანობა:*

მოვლა-შენახვის, დაზღვევის და მასთან დაკავშირებული ხარჯები. პროექტი ითვალისწინებს მხარდაჭერას მხოლოდ შესაბამისი ტექნიკის შესყიდვაში.

* **აღჭურვილობა-დანადგარები გადამამუშავებელი წარმოებისა და დამატებული ღირებულების უზრუნველყოფისთვის**

ინვესტიციები აღჭურვილობა-დანადგარებსა და ინფრასტრუქტურაში, რომლებიც მწარმოებლებს შესაძლებლობას აძლევს, გადაამუშაონ, შეინახონ, და გააუმჯობესონ თავიანთი ნაწარმის ხარისხი, მათ შორის, სამაცივრე საწყობები, საშრობი ობიექტები, აღჭურვილობა-დანადგარები ღვინის/წვენის/რძის ნაწარმის გადასამუშავებლად, თაფლის ამოსაღები მოწყობილობა, და მსგავსი ინსტრუმენტები.

*ამ კატეგორიის ფარგლებში არ არის მხარდაჭერილი შემდეგი საქმიანობა:*

მშენებლობა, მათ შორის, სასაწყობე ობიექტების მშენებლობა, და მოვლა-შენახვის ხარჯები პროექტის ფარგლებში არ არის მხარდაჭერილი.

* **შესაფუთი და ეტიკეტირების აღჭურვილობა-დანადგარები და ინსტრუმენტები**

მარტივი და ხარჯთეფექტიანი შესაფუთი და ეტიკეტირების აღჭურვილობა-დანადგარებისა და ინსტრუმენტების მხარდაჭერა, რომელიც მწარმოებელს ეხმარება პროდუქციის ვიზუალური მხარის გაუმჯობესებასა და ახალ ბაზრებზე წვდომაში. ეს შესაძლოა მოიცავდეს შესაფუთ მანქანებს, ეტიკეტირების დანადგარებსა და ინსტრუმენტებს, საბაზისო ბრენდირებისა და მარკეტინგისათვის.

*ამ კატეგორიის ფარგლებში არ არის მხარდაჭერილი შემდეგი საქმიანობა:*

სარეკლამო კამპანია, პროდუქციის დიზაინი და მასალა, როგორიცაა ბოთლები, ეტიკეტები, საცობები, გრანტების ფარგლებში არ არის მხარდაჭერილი, თუმცა შესაძლოა მათი განხილვა თანამონაწილეობის ნაწილში და გრანტის მიმღების მიერ შეძენა.

* **აგროტურიზმისა და გასტროტურიზმისათვის საჭირო აღჭურვილობა-დანადგარები:**
* **სასოფლო-სამეურნეო, მებაღეობისა და სადემონსტრაციო აღჭურვილობა-დანადგარები და ინსტრუმენტები** **სასოფლო-სამეურნეო საქმიანობის დემონსტრირებისათვის** ფერმებში საგანმანათლებლო ტურებისთვის, როგორიცაა ხილის კრეფის ტურები (სასხლავი ინსტრუმენტები, მოსავლის ასაღები ინსტრუმენტები, მეფუტკრეობის სპეცტანსაცმელი, საინფორმაციო დაფები).
* **აღჭურვილობა-დანადგარები ადგილობრივი ფერმების პროდუქციის გასაყიდად ან დასაგემოვნებლად,** მაგ., ღვინის და ყველის დასაგემოვნებლად, **წარმოსადგენად**.
* ა**ვეჯი და ტექნიკა ფერმებთან არსებული მცირე სასტუმროებისათვის, როგორიცაა წვრილი ავეჯი ვიზიტორებისათვის,** მათ შორის, პატარა კარვები, თაროები ადგილობრივი ნაწარმისათვის, საწოლები, კარადები, მაგიდები, სკამები, გრძელი სკამები და გარე ავეჯი ვიზიტორებისათვის, მინი ტრაქტორები.
* **სამზარეულო ტექნიკა და დანადგარები** ტრადიციული გასტრონომიული კერძების მოსამზადებლად, შესანახად და გასაყიდად და კულინარიული „მასტერ-კლასის“ გასამართად (როგორიცაა „ჰორეკა“ ტექნიკა და დანადგარები, მათ შორის, დასამზადებელი ქურა, მაცივარი, ღუმელი, ჭურჭლის სარეცხი მანქანა, ნიჟარა, მაგიდა, ჭურჭლის კომპლექტები; კერძების დასამზადებლად საჭირო ინსტრუმენტები, დანა-ჩანგალი, კოვზები და სხვ.)

**ტურისტული მიზიდულობის ობიექტების განვითარება:** მცირე ინფრასტრუქტურა, შესაძლოა მოიცავდეს ბიო ტუალეტებს, ნარჩენების ურნებს, გრძელ სკამებს, საპიკნიკე მაგიდებს, საფეხმავლო ბილიკებს, ნიშნებს, მოწყობილობას სათამაშო მოედნისათვის. ინკლუზიურობის უზრუნველსაყოფად, მხარდაჭერა შესაძლოა ასევე მოიცავდეს ადაპტირებისა და ხელმისაწვდომობის ისეთ ელემენტებს, როგორიცაა პანდუსი, მოცურებისაგან დაცული გადასაადგილებელი გზა შშმ პირთა და საბავშვო ეტლებისათვის, მოაჯირს, აუდიო და ვიზუალური გიდის მოწყობილობებს, ბინოკლებს. დამატებით შესაძლოა ასევე მოიცავდეს პირველადი სამედიცინო დახმარების კუთხეს, საინფორმაციო დაფებს ან სხვა საგანმანათლებლო მასალას.

***ამ კატეგორიის ფარგლებში არ არის მხარდაჭერილი შემდეგი საქმიანობა:***

მშენებლობის, განახლების, გარემონტების, მოვლა-პატრონობის ხარჯები. ამ კატეგორიის ქვეშ არ არის მხარდაჭერილი ტურისტულ საქმიანობასთან დაკავშირებული მიზნების გარდა **აღჭურვილობა**-დანადგარების, ავეჯის და მოწყობილობების ხარჯი, მაგ., საყოფაცხოვრებო მოხმარებისათვის ასეთი ხარჯები.

* **ქვემოთ მითითებული ხარჯები არ დაფინანსდება ამ საინვესტიციო სქემის ფარგლებში:**
* იმ საქმიანობასთან დაკავშირებული ხარჯები, რომელიც ეხება განაცხადის, ბიზნეს გეგმის და მოთხოვნილი დოკუმენტაციის მომზადებას და წარდგენას.
* მანამდე არსებული ვალდებულებები, დავალიანება და ზარალი.
* ჯარიმები ან/და პირგასამტეხლოები.
* ნებისმიერი დანახარჯები, რომელიც შესაძლოა შეიცავდეს გარემოსდაცვით ან სოციალურ რისკს.
* ნებისმიერი დანახარჯები, რომელიც არ შეესაბამება FAO-ს ან/და ევროკავშირის გარემოსდაცვით სტანდარტებს.
* გენეტიკურად მოდიფიცირებული ორგანიზმების შესყიდვა.
* სათესლე მასალის შესყიდვა.
* ინვაზიური სახეობების შეძენა.
* საპროცენტო დავალიანება.
* ხარჯები, რომელიც არ არის დაკავშირებული პროექტის განხორციელების პერიოდთან.
* ფინანსური გარიგებები და საბანკო გარანტიები.
* მიწის ან შენობების შეძენა.
* გადასახადები.
* იმ პირების ხელფასი, ვინც დასაქმდება პროექტის ფარგლებში.
* ცოცხალი ცხოველების შეძენა.
* ინჟინრის/არქიტექტორის ჰონორარი.
* მონტაჟის გასამრჯელო.
* შეძენილი აღჭურვილობა-დანადგარების მდგრადობა და შეკეთება/რემონტი.
* პროგრამული უზრუნველყოფის ხარჯები.
* მოვლა-პატრონობის ხარჯები.
* აღჭურვილობა-დანადგარების გახანგრძლივებული გარანტია.
* იმ ტექნიკის შესყიდვა, რომელიც არ არის დაკავშირებული საინვესტიციო საქმიანობასთან.
* საბაზისო სერვისები, რომელიც უნდა დაფინანსდეს მუნიციპალიტეტის მიერ (ადგილობრივი გზა, ადგილობრივი განათება, წყალარინების სისტემა; ნარჩენების მართვა).
* შენობების გარე და შიდა რემონტის ხარჯები.
* ლანდშაფტის კეთილმოწყობის და დარგვისა და გამწვანების ხარჯები.
* ფიზიკური პირების ვორქშოპებში, სემინარებში, კონფერენციებში, და კონგრესებში მონაწილეობის დაფინანსება.
* ის ღონისძიებები, რომლებიც ახდენს პირთა ან ჯგუფების დისკრიმინაციას სქესის, სქესობრივი ორიენტაციის, რელიგიის ან რელიგიური კუთვნილების არქონის, ეთნიკური წარმომავლობის ან პოლიტიკური კუთვნილების ნიშნით.
* სესხის და სესხის მომსახურების ხარჯები.
* საპროცენტო ხარჯები.
* ზარალი ან პოტენციური მომავალი ვალდებულებები.
* ის ხარჯები, რომლებიც უკვე დაფარულია სხვა სამუშაო პროგრამის ან პროექტის მიერ და დეკლარირებულია ბენეფიციართა მიერ.

## 2.3. განმცხადებელთა შესაბამისობის კრიტერიუმები

განმცხადებლის დასაშვებად საინვესტიციო მხარდაჭერის სქემის ფარგლებში თანაინვესტირებაზე (ე.ი., თანამონაწილეობით გრანტზე) განაცხადის შესატანად, განმცხადებელი უნდა აკმაყოფილებდეს ქვემოთ მითითებულ კრიტერიუმებს და უნდა წარმოადგინოს ყველა აუცილებელი თანმხლები დოკუმენტი, რათა დაადასტუროს ამ კრიტერიუმების შესრულება, განაცხადის ფორმის შესაბამისად:

დასაშვებობის კრიტერიუმები ყველასათვის:

|  |  |  |
| --- | --- | --- |
| შესაბამისობის კრიტერიუმები | დიახ/არა | გადამოწმების (ვერიფიკაციის) მეთოდი |
| განმცხადებელი უნდა იყოს საქართველოს მოქალაქე |  | პირადობის მოწმობა / პასპორტი |
| განმცხადებელი უნდა ცხოვრობდეს სამიზნე მუნიციპალიტეტში, ან უნდა ახორციელებდეს ბიზნეს საქმიანობას სამიზნე მუნიციპალიტეტში. |  | საცხოვრებლის რეგისტრაციის დოკუმენტი, საკუთრების დამადასტურებელი ან ბიზნეს საქმიანობის დამადასტურებელი საბუთი ან/და გადამოწმების მიზნით განხორციელებული ვიზიტი. |
| გრანტის მისაღებად განაცხადის წარმდგენ ორგანიზაციებს გავლილი უნდა ჰქონდეთ გავლილი ოფიციალური რეგისტრაცია. |  | 1) ამონაწერი პირის რეგისტრაციის შესახებ.  2) მეპაიეთა საქართველოს მოქალაქეობის დამადასტურებელი დოკუმენტი (მაგ., პირადობის მოწმობის ან პასპორტის ასლი). |
| მწარმოებლების/ფერმერთა/ქალთა/ახალგაზრდების არაფორმალური ჯგუფების მიერ ჯგუფის სახით განაცხადის წარდგენის შემთხვევაში, ისინი საჯარო რეესტრში უნდა დარეგისტრირდნენ იურიდიულ პირად, გრანტის გაფორმებამდე, თუ წარმატებით გაივლიან განაცხადების შეფასების პროცესის ყველა ეტაპს და მოხდება მათი შერჩევა FAO-სთან ხელშეკრულების გასაფორმებლად. |  | საჯარო რეესტრში იურიდულ პირად რეგისტრაციის დამადასტურებელი საბუთი, თუ მოხდა ჯგუფის შერჩევა FAO-სთან საგრანტო ხელშეკრულების გასაფორმებლად. |
| განმცხადებლებს უნდა ჰქონდეთ შესაბამისი გამოცდილება შერჩეულ საინვესტიციო სფეროში |  | განაცხადის ფორმაში/ბიზნეს გეგმაში მითითებული ინფორმაციის თანახმად |
| ინვესტიციისათვის აუცილებელი შესაბამისი რესურსების არსებობა, ქვემოთ აღნიშნულ შესაბამისობის კრიტერიუმების შესაბამისად. |  | - საკუთრების დამადასტურებელი დოკუმენტი ან იჯარის ხელშეკრულებები მიწის/სახლისათვის, სადაც ისინი აპირებენ საინვესტიციო საქმიანობის განხორციელებას. *იმ შემთხვევაში, თუ განმცხადებლის საკუთრებაში არ არის მიწა/სახლი, მაშინ ეს ქონება უნდა იყოს იმავე ოჯახის წევრის საკუთრებაში. ამას გარდა, ამ საკუთრების დროებით სარგებლობა ოფიციალურად უნდა იყოს ნებადართული მინდობილობის მეშვეობით.*  -განაცხადის ფორმა/ბიზნეს გეგმა  - ფოტოები  - გადამოწმების მიზნით განხორციელებული ვიზიტები |
| ფინანსური ან არაფულადი თანამონაწილეობის სურვილი და შესაძლებლობა, როგორც ეს განსაზღვრულია გრანტის მოცულობა და სახეობების ქვეთავში |  | განაცხადის ფორმაში/ბიზნეს გეგმაში გაცხადებული სურვილი |
| FAO-ს შესაძლებლობების გაძლიერების და ტრენინგის ღონისძიებებში მონაწილეობის მიღების სურვილი, საჭიროების შემთხვევაში. |  | განაცხადის ფორმაში/ბიზნეს გეგმაში გაცხადებული სურვილი |
| განმცხადებელს არ უნდა ჰქონდეს მიმდინარე დავა შემოსავლების სამსახურთან, აღსრულების ეროვნულ ბიუროსთან ან სხვა შესაბამის სახელმწიფო ორგანოსთან. |  | -შემოსავლების სამსახურში რეგისტრაციის დამადასტურებელი საბუთი  - ცნობა საგადასახადო ორგანოდან  - განაცხადის ფორმაში მითითებული ინფორმაცია |
| განმცხადებელი არ უნდა იყოს გაკოტრებული, ლიკვიდირებული ან მის მიმართ არ უნდა მიმდინარეობდეს გადახდისუუნარობის სასამართლო წარმოება |  | - ცნობა ბანკიდან დავალიანების არქონის შესახებ  - ცნობა საგადასახადო სამსახურიდან  - მითითება განაცხადის ფორმაში |
| განმცხადებელი არ უნდა იყოს ჩართული გაეროს მიერ აკრძალულ საქმიანობებში; არ უნდა ჰქონდეს დარღვეული დავალიანება სხვა მხარდამჭერი პროგრამების მიმართ; ან არ უნდა იყოს FAO-ს ან FAO-ს განმახორციელებელი პარტნიორი ორგანიზაციის თანამშრომლის ახლო ნათესავი (მეუღლე, შვილი, მშობელი ან ძმა/და) ან ბიზნეს პარტნიორი. |  | მითითება განაცხადის ფორმაში |
| ეკონომიკური საქმიანობა, რომლისთვისაც განმცხადებელი ითხოვს გრანტს, არ უნდა ახდენდეს საზიანო ან უარყოფით ზეგავლენას საზოგადოებაზე ან გარემოზე. |  | განაცხადის ფორმა/ბიზნეს გეგმა |
| განმცხადებელი იღებს ვალდებულებას, მონაწილეობა მიიღოს საინვესტიციო სქემის ყველა კომპონენტში (საინვესტიციო სქემა, ტრენინგი, საჭიროების შემთხვევაში, შემდგომი აქტივობები). |  | განაცხადის ფორმაში გაცხადებული ვალდებულება |

**შესაბამისობის კრიტერიუმები სოციალურად მოწყვლადი ჯგუფებისათვის, ვისზეც ვრცელდება ფულადი და არაფულადი თანამონაწილეობის უფრო დაბალი მოცულობა, მხოლოდ მცირე გრანტების შემთხვევაში:**

|  |  |  |
| --- | --- | --- |
| დასაშვებობის კრიტერიუმები | დიახ/არა | გადამოწმების (ვერიფიკაციის) მეთოდი |
| მარტოხელა მშობელი, ან პირი სამი ან მეტი შვილით (18 წლამდე ასაკის) |  | სსიპ სახელმწიფო სერვისების განვითარების სააგენტოს მიერ გაცემული გადაწყვეტილება, რომელიც ადასტურებს სტატუსს. |
| შეზღუდული შესაძლებლობის მქონე (შშმ) პირი |  | ამონაწერი სამედიცინო-სოციალური შემოწმების ოქმიდან, სადაც დასტურდება სტატუსი. |
| იძულებით გადაადგილებული პირი (იგპ) |  | სსიპ დევნილთა, ეკო-მიგრანტთა და საარსებო წყაროების უზრუნველყოფის სააგენტოს მიერ გაცემული სტატუსის დამადასტურებელი დოკუმენტი. |

კონკრეტული შესაბამისობის კრიტერიუმები მცირე გრანტებისათვის (1 000-დან 10 000 აშშ დოლარამდე)

|  |  |  |
| --- | --- | --- |
| დასაშვებობის კრიტერიუმები | დიახ/არა | გადამოწმების (ვერიფიკაციის) მეთოდი |
| განმცხადებელს აქვს 3 ჰექტრამდე მიწა მებაღეობისათვის |  | -საკუთრების დამადასტურებელი ოფიციალური დოკუმენტის ასლი ან ამონაწერი შესაბამისი სააგენტოდან.  - საიჯარო ხელშეკრულება |
| განმცხადებელს ჰყავს სულ მცირე 1 ძროხა მერძევეობისათვის |  | განაცხადის ფორმა/ბიზნეს გეგმა, ფოტოები, გადამოწმების მიზნით განხორციელებული ვიზიტები |
| განმცხადებელს საქონელი რეგისტრირებული ჰყავს იდენტიფიკაციის, რეგისტრაციისა და მიკვლევადობის ეროვნულ სისტემაში (NAITS), მერძევეობის კატეგორიაში |  | NAITS-ში რეგისტრაციის დოკუმენტი |
| განმცხადებელს ჰყავს 500-მდე ქათამი მეფრინველეობისათვის |  | განაცხადის ფორმა/ბიზნეს გეგმა, ფოტოები, გადამოწმების მიზნით განხორციელებული ვიზიტები |
| განმცხადებელს აქვს სულ მცირე 5-10 მოქმედი სკა ან გეგმავს საქმიანობის დაწყებას სულ მცირე 5-დან 10-მდე სკით |  | განაცხადის ფორმა/ბიზნეს გეგმა, ფოტოები, გადამოწმების მიზნით განხორციელებული ვიზიტები |
| განმცხადებელი აწარმოებს სულ მცირე 1 000 ბოთლ ღვინოს წელიწადში მეღვინეობის ფარგლებში |  | განაცხადის ფორმა/ბიზნეს გეგმა, ფოტოები, გადამოწმების მიზნით განხორციელებული ვიზიტები/ფინანსური უწყისები |
| განმცხადებელს აქვს ტურიზმთან დაკავშირებული საქმიანობის სულ მცირე 2 წლის გამოცდილება; აქვს შესაბამისი რესურსი, ცოდნა და მასალა საკუთარი ტურისტული ბიზნესის ხელშესაწყობად |  | განაცხადის ფორმა/ბიზნეს გეგმა, ფოტოები, გადამოწმების მიზნით განხორციელებული ვიზიტები |
| არაორგანიზებული მწარმოებლის რეგისტრაცია სურსათის ეროვნულ სააგენტოში სურსათის წარმოებასთან და გასაღებასთან დაკავშირებული საინვესტიციო საქმიანობისათვის |  | რეგისტრაციის საბუთი |

კონკრეტული შესაბამისობის კრიტერიუმები საშუალო ზომის გრანტებისათვის (10 000 დან 20 000 აშშ დოლარამდე)

|  |  |  |
| --- | --- | --- |
| დასაშვებობის კრიტერიუმები | დიახ/არა | გადამოწმების (ვერიფიკაციის) მეთოდი |
| განმცხადებელს აქვს 3-10 ჰექტრამდე მიწა მებაღეობისათვის |  | - საკუთრების დამადასტურებელი დოკუმენტის ასლი ან ამონაწერი შესაბამისი რეესტრიდან  **-** იჯარის ხელშეკრულება |
| განმცხადებელს ჰყავს სულ მცირე 5 ძროხა მერძევეობისათვის |  | განაცხადის ფორმა/ბიზნეს გეგმა, ფოტოები, გადამოწმების მიზნით განხორციელებული ვიზიტები |
| განმცხადებელს საქონელი რეგისტრირებული ჰყავს ცხოველთა იდენტიფიკაციის, რეგისტრაციისა და მიკვლევადობის ეროვნულ სისტემაში (NAITS), მერძევეობის კატეგორიაში |  | რეგისტრაცია NAITS-ში |
| განმცხადებელს ჰყავს 500-დან 5 000 ქათამი მეფრინველეობის კატეგორიაში |  | განაცხადის ფორმა/ბიზნეს გეგმა, ფოტოები, გადამოწმების მიზნით განხორციელებული ვიზიტები |
| განმცხადებელს აქვს სულ მცირე 10-20 მოქმედი სკა ან გეგმავს საქმიანობის დაწყებას სულ მცირე 10-დან 20-მდე სკით |  | განაცხადის ფორმა/ბიზნეს გეგმა, ფოტოები, გადამოწმების მიზნით განხორციელებული ვიზიტები |
| განმცხადებელი აწარმოებს სულ მცირე 10 000 ბოთლ ღვინოს წელიწადში მეღვინეობის ფარგლებში |  | განაცხადის ფორმა/ბიზნეს გეგმა, ფოტოები, გადამოწმების მიზნით განხორციელებული ვიზიტები |
| განმცხადებელს აქვს ტურიზმთან დაკავშირებული საქმიანობის სულ მცირე 2 წლიანი გამოცდილება; აქვს შესაბამისი რესურსი, ცოდნა და მასალა საკუთარი ტურისტული ბიზნესის ხელშესაწყობად |  | განაცხადის ფორმა/ბიზნეს გეგმა, ფოტოები, ბიზნესის რეგისტრაცია, გადამოწმების მიზნით განხორციელებული ვიზიტები |

ქვემოთ წარმოდგენილ ცხრილში მოცემულია უარყოფის კრიტერიუმები, რომლითაც იხელმძღვანელებს დასაშვებობის შეფასების გუნდი და რომელთა საფუძველზეც შესაძლებელია უარყოფა.

უარყოფის კრიტერიუმები მოიცავს რამდენიმე გამონაკლისს, რომლებიც უნდა გავრცელდეს ყველა მიღებულ განაცხადზე, არასამართლიანი მიდგომის პრევენციისათვის.

|  |  |  |
| --- | --- | --- |
| უარყოფის კრიტერიუმები | დიახ/არა | გამონაკლისები |
| დადგენილი ბოლო ვადის შემდეგ მიღებული განაცხადები |  | გამონაკლისს წარმოადგენს წარდგენის ვადის ამოწურვიდან ორ დღემდე დაგვიანებით მიღებული განაცხადები, რომლებიც შეიძლება მაინც იქნას განხილული. |
| თანმხლები დოკუმენტები სრულად არ არის წარმოდგენილი |  | გამონაკლისს წარმოადგენს შემთხვევები, როდესაც განმცხადებელი წარადგენს გამოტოვებულ დოკუმენტებს ორი კვირის ვადაში, FAO-ს მიერ მოთხოვნის შესაბამისად, დასაშვებობის შეფასების პროცესში. აღსანიშნავია, რომ FAO მოითხოვს გამოტოვებული დოკუმენტების წარდგენას მხოლოდ ერთხელ, და ორი კვირის ვადაში ყველა გამოტოვებული დოკუმენტი უნდა იყოს წარდგენილი. |
| ერთი და იგივე განმცხადებლის მიერ ან ერთი და იგივე შინამეურნეობიდან ერთზე მეტი განაცხადის წარდგენა. განხილული იქნება **მხოლოდ პირველი განაცხადი**. |  |  |
| განაცხადი არ არის მომზადებული დადგენილი ფორმის გამოყენებით. |  | FAO-ს შეუძლია სთხოვოს განმცხადებელს ფორმის დადგენილი ფორმატის მიხედვით შევსება და განაცხადის ხელახლა წარმოდგენა ორი კვირის ვადაში. |
| საინვესტიციო სფეროები, რომლებიც არ იფარება ამ საგრანტო კონკურსის ფარგლებში. |  | გარდა იმ შემთხვევებისა, როდესაც დასაშვებ აღჭურვილობა -დანადგარებზე დამატებულია გარკვეული მასალა და საბრუნავი საშუალებები, და FAO განმცხადებელს სთხოვს განაცხადიდან იმ მასალის ამოღებას, რომელიც არ არის მხარდაჭერილი საგრანტო სქემის ფარგლებში. |
| საგრანტო განაცხადის/ბიზნეს გეგმის ბიუჯეტი აღემატება FAO-ს საინვესტიციო სქემით გათვალისწინებულ გრანტის თანხას, და განმცხადებელი არ წარმოადგენს კორექტირებულ ბიუჯეტს FAO-ს თხოვნის საპასუხოდ. |  |  |
| საინვესტიციო საქმიანობა იწვევს შრომის საზიანო ან ექსპლუატაციის ფორმებს; არღვევს დისკრიმინაციის დაუშვებლობის, თანაბარი შესაძლებლობების ძირითად პრინციპებს; შრომის უსაფრთხოების და ჯანმრთელობის ან/და ბავშვთა შრომის პრევენციას; ეწინააღმდეგება დასაქმების და შრომით სფეროში შესაბამის ეროვნულ კანონმდებლობას და FAO-ს გარემოსდაცვით და სოციალურ სტანდარტებს. |  |  |

## **2.4. გრანტის მოცულობა და თანამონაწილეობის მოთხოვნები**

**2.4.1 გრანტის მოცულობა და სახეობები:**

ამ სქემის ფარგლებში, ბენეფიციარები გამოავლენენ და მიუთითებენ კონკრეტულ აღჭურვილობა-დანადგარებს და მიმწოდებელს, და შეიტანენ განაცხადს თანამონაწილეობით გრანტზე, რომელიც გულისხმობს მიმწოდებლის მიერ ტექნიკის ჩაბარებას. მხარდაჭერის ბენეფიციართათვის სასურველი მიმართულებების წინასწარი შეფასების თაობაზე FAO-ს მიერ განსაზღვრულია შემდეგი ზღვრები:

მინიმუმ: 1 000 აშშ დოლარი.

მაქსიმუმ: 20 000 აშშ დოლარი.

|  |  |  |  |
| --- | --- | --- | --- |
| **გრანტის ზღვრები** | **ამოცანები** | **სამიზნე ბენეფიციარები** | **გრანტის ოდენობა აშშ დოლარში** |
| მცირე გრანტი | * სოფლად სიღარიბის შემცირება, უთანასწორობის შემცირება და საარსებო საშუალებების გაუმჯობესება ინკლუზიური ეკონომიკური განვითრების გზით | ცალკეული ფერმერები, მათ შორის, მოწყვლადი ჯგუფები (იხ. მოწყვლადი პირების სია ქვემოთ წარმოდგენილ ცხრილში). | 1 000-10 000 |
| საშუალო მოცულობის გრანტი | * სურსათის წარმოების ხელშეწყობა   სოფლის მეურნეობის დარგში გაზრდილი კონკურენტუნარიანობის ხელშეწყობა | ცალკეული ფერმერები, მწარმოებლები, ფერმერთა/მწარმოებელთა ჯგუფები, კოოპერატივები, ასოციაციები | 10 000-20 000 |

**2.4.2** **ბენეფიციარების თანამონაწილეობის მოცულობები და სახეობები**

საშუალო და მცირე გრანტებისათვის (10 000-დან 20 000 აშ დოლარამდე და 1 000-დან 10 000 დოლარამდე, შესაბამისად) დადგენილი თანამონაწილეობა შეადგენს 30%-ს (მხოლოდ ფინანსური). რაც შეეხება ქალებს, ახალგაზრდებს და მოწყვლად ჯგუფებს, მხოლოდ მცირე გრანტების ფარგლებში, მათთვის განსაზღვრულია 15%-იანი თანამონაწილეობა, ვინაიდან პროექტს აქვს განსაკუთრებული აქცენტი ბენეფიციართა ამ ჯგუფებზე. აღსანიშნავია, რომ 15%-იანი არაფულადი თანამონაწილეობით სარგებლობა შეუძლიათ მხოლოდ სოციალურად მოწყვლად ჯგუფებს, იმ შემთხვევაში, თუ განაცხადი შეაქვთ მცირე გრანტის მისაღებად.

|  |  |
| --- | --- |
| **ჯგუფი** | **თანამონაწილეობის მოთხოვნები** |
| საშუალო და მცირე მოცულობის გრანტები | 30%  ფულადი |
| ქალები და ახალგაზრდები (35 წლამდე ასაკის) *მხოლოდ მცირე გრანტებისათვის* | 15% ფულადი |
| სოციალურად მოწყვლადი ჯგუფი *მხოლოდ მცირე გრანტებისათვის*:  მარტოხელა მშობლები;  პირები სამი ან მეტი 18 წლამდე ასაკის შვილებით;  იძულებით გადაადგილებული პირები;  შეზღუდული შესაძლებლობის მქონე (შშმ) პირები;  შეზღუდული შესაძლებლობის მქონე ბავშვის მშობელი ან მეურვე. | 15% (ფულადი ან/და არაფულადი, ან/და ამ ორის კომბინაცია). |

**ფინანსური თანამონაწილეობა:**

გრანტის მიმღები საინვესტიციო აღჭურვილობა -დანადგარების/ინსტრუმენტების ღირებულების ნაწილს გადაუხდის მიმწოდებელს ფინანსური თანამონაწილეობის სახით, თანამონაწილეობასთან დაკავშირებული ზემოაღნიშნული მოთხოვნების შესაბამისად. მიმწოდებლის მხრიდან გრანტის მიმღების მიერ გადახდის ნაწილის დადასტურების, აგრეთვე ტექნიკის ჩაბარების და მონტაჟის დადასტურების შემდგომ, FAOგადაიხდის ღირებულების დარჩენილ ნაწილს.

**არაფულადი თანამონაწილეობა, რომელიც ვრცელდება მხოლოდ მოწყვლად ჯგუფებზე მცირე გრანტების ფარგლებში**

რაც შეეხება არაფულად თანამონაწილეობას, საგრანტო განაცხადის ბიუჯეტში, განმცხადებელმა უნდა წარმოადგინოს მთლიანი ბიუჯეტი, მოთხოვნილი აღჭურვილობა -დანადგარების/ინსტრუმენტების ბიუჯეტი, აგრეთვე მთლიანი საინვესტიციო საქმიანობის 15%, რომელსაც იგი არაფულადი სახით შეიტანს რესურსების/მასალის/ძირითადი საშუალებების/სამშენებლო საქმიანობების სახით, ბიზნეს საქმიანობის მხარდასაჭერად. FAO-ს პროექტის გუნდი გადაამოწმებს არაფულადი თანამონაწილეობის ღირებულებას გადამოწმების მიზნით განხორციელებული ვიზიტის ფარგლებში.

ვინაიდან ეს არის არაფულადი თანამონაწილეობა, ბენეფიციარის არაფულადი შენატანის გადამოწმების შემდგომ, FAO ავანსის თანხას გადაუხდის ბენეფიციარის მიერ შერჩეულ მიმწოდებელს. მიმწოდებლის მიერ ბენეფიციარისათვის აღჭურვილობა -დანადგარების/ტექნიკის ჩაბარების შემდეგ, FAO გადაიხდის დარჩენილ თანხას.

## **არაფულადი თანამონაწილეობის შესაძლებლობა გათვალისწინებულია მხოლოდ სოციალურად მოწყვლადი ჯგუფებისათვის მცირე გრანტების ფარგლებში:**

არაფულადი თანამონაწილეობითი გრანტის ფარგლებში თანამონაწილეობა შეიძლება მოიცავდეს შემდეგს:

* სამშენებლო მასალები
* სამშენებლო სამუშაოები
* რესურსები და მალფუჭებადი მასალები, რომელიც აუცილებელია ინვესტიციის დასაწყებად (მაგ., თესლი, ჩითილები, სასუქი, საწვავი, ყურძენი, და ა.შ.) რომლის ღირებულება არ აღემატება მთლიანი ბიუჯეტის 10%-ს
* საგრანტო ხელშეკრულების გაფორმების შემდეგ ინვესტიციისათვის შეძენილი სხვა აღჭურვილობა-დანადგარები.

აღჭურვილობა-დანადგარების და ტექნიკის შეძენა უნდა განხორციელდეს ოფიციალური გადამყიდველებისაგან. არაფულადი თანამონაწილეობის ღირებულება შეფასდება ტექნიკური შეფასების კომისიის მიერ, განმცხადებლის ბიუჯეტში მითითებული არაფულადი თანამონაწილეობის სახით არსებული მასალების ღირებულების გადამოწმებით, მათი შედარებით ადგილობრივ საბაზრო ფასებთან, დადასტურების მიზნით. ამას გარდა, გრანტის გაცემამდე, FAO-ს საველე საქმიანობათა კოორდინატორი, FAO-ს ადგილობრივი მუნიციპალური კოორდინატორების მხარდაჭერით, გადაამოწმებს ამ რესურსების არსებობას/ხელმისაწვდომობას ქვითრების შემოწმებით და გადამოწმების მიზნით განხორციელებული ვიზიტების გზით, არაფულადი თანამონაწილეობის არსებობის და არაფულადი თანამონაწილეობის შესაბამისობის კრიტერიუმებთან შესაბამისობის დასადასტურებლად.

**ქვემოთ წარმოდგენილია დანახარჯების სია, რომელიც არ არის დასაშვები არაფულადი თანამონაწილეობისათვის:**

* გამოყენებული, მეორადი ტექნიკა-დანადგარები
* ცოცხალი ცხოველების შეძენა
* მიწის შეძენა ან იჯარა
* შენობის შეძენა ან იჯარა
* არსებული შენობა, ვინაიდან შესყიდვა განხორციელებულია ინვესტიციის რეალიზებამდე.
* სატრანსპორტო საშუალება, რომელიც სპეციალურად არ არის შექმნილი პროფესიონალური გამოყენებისთვის (მათ შორის, ადაპტირებული ე.წ “პიკაპი”). არაფულადი თანამონაწილეობის სახით დაუშვებელია ასევე მეორადი ავტომობილების გამოყენება.

**3. განაცხადების შეფასებისა და დამტკიცების პროცესი:**

საგრანტო სქემის განხორციელება მოიცავს შემდეგ სამუშაო პროცესებს, როგორც ეს აღწერილია ქვემოთ წარმოდგენილ დიაგრამაში:

- საგრანტო კონკურსის განცხადების მომზადება

- ინფორმაციის გავრცელება

- საგრანტო კონკურსის გამოცხადება

საველე საქმიანობათა კოორდინატორი

ადგილობრივი მუნიციპალური კოორდინატორები

ინფორმაციის გავრცელება და საგრანტო კონკურსის განცხადება

- მხარდაჭერა განაცხადების მომზადებაში - განაცხადების წარდგენის კოორდინაცია

განაცხადების წარდგენა

- განაცხადების/ბიზნეს გეგმების სკრინინგი შესაბამისობის კრიტერიუმების საფუძველზე - ბენეფიციარებთან კოორდინაცია გამორჩენილი დოკუმენტების/ინფორმაციის შესავსებად

- განაცხადების/ბიზნეს გეგმების სკრინინგი დასაშვებობის კრიტერიუმების საფუძველზე - ბენეფიციარებთან კოორდინაცია გამორჩენილი დოკუმენტების/ინფორმაციის შესავსებად

შესაბამისობის შეფასება

დასაშვებობის შეფასება

შესაბამისობის შეფასების გუნდი

დასაშვებობის შეფასების გუნდი

შესაბამისობის შეფასების გავლის შემდგომ განაცხადების სკრინინგი და ქულებით შეფასება

დასაშვებობის შეფასების გავლის შემდგომ განაცხადების სკრინინგი და ქულებით შეფასება

ტექნიკური შეფასების გუნდი

კოლეგიალური შეფასების გუნდი

ტექნიკური შეფასება

საველე საქმიანობათა კოორდინატორი ადგილობრივი მუნიციპალური კოორდინატორები

სავერიფიკაციო ვიზიტების განხორციელება იმ განმცხადებლებთან, რომელთა შერჩევა მოხდა შესაბამისობის და შერჩევის კრიტერიუმების დაკმაყოფილების გადამოწმების პირობით

სავერიფიკაციო ვიზიტების განხორციელება იმ განმცხადებლებთან, რომელთა შერჩევა მოხდა დასაშვებობის და შერჩევის კრიტერიუმების დაკმაყოფილების გადამოწმების პირობით

სავერიფიკაციო მონიტორინგი

ტექნიკური შეფასების კომისია

სავერიფიკაციო ვიზიტების შემდგომ განაცხადების ქულებით შეფასების დასრულება

ქულებით შეფასების დასრულება

გრანტის მიმღებების საბოლოო შერჩევა

შერჩევის კომისია

განაცხადების შერჩევა

ახდენს კოორდინაციას გრანტების და შესყიდვების გუნდებთან და გრანტის მიმღებებთან საგრანტო ხელშეკრულების გასაფორმებლად.

საგრანტო ხელშეკრულებების მომზადება და ხელმოწერა

საველე საქმიანობათა კოორდინატორი

აწარმოებს კოორდინაციას გრანტის მიმღებებთან მათ მიერ თანამონაწილეობის უზრუნველსაყოფად

მართავს შესყიდვის პროცესს

გრანტის თანხის გადახდა/ტექნიკის ჩაბარება

MEAL გუნდი, ადგილობრივი მუნიციპალური კოორდინატორები

განაწილების მონიტორინგი

ამოწმებს, რომ ყველა ტექნიკა/მასალა შეძენილია, და გრანტის მიმღებებმა დაიწყეს საინვესტიციო აქტივობა

ამოწმებს, რომ საინვესტიციო აქტივობები განხორციელების გეგმის შესაბამისად ხორციელდება

აქტივობის განხორციელების გადასამოწმებელი მონიტორინგი

საველე საქმიანობათა კოორდინატორი ადგილობრივი მუნიციპ. კოორდინატორები

MEAL გუნდი

ზეგავლენის შეფასება

აგროვებს ინფორმაციას შედეგის და ზეგავლენის ინდიკატორების შესახებ

**3.1 ინფორმაციის გავრცელებასთან დაკავშირებული აქტივობები და საგრანტო კონკურსის გამოცხადება**

საგრანტო საოპერაციო სახელმძღვანელოს მოწონების შემდგომ, პროექტის გუნდი გამოაცხადებს საგრანტო კონკურსს, და დაიწყებს ინფორმაციის გავრცელებას სოციალური მედიის, პრესის, დასაქმების ვებგვერდების გამოყენებით, აგრეთვე განახორციელებს ვიზიტებს შერჩეული მუნიციპალიტეტების სამიზნე თემებში და გამართავს შეხვედრებს მუნიციპალიტეტების წარმომადგენლებთან, ადგილობრივი საინიციატივო ჯგუფის წევრებთან და თემებთან.

საგრანტო კონკურსის განცხადებაში მითითებული იქნება სახელმძღვანელო მითითებები განაცხადების მომზადებისა და წარდგენისათვის.

საგრანტო კონკურსის განცხადება მოიცავს:

* შესაბამისობის კრიტერიუმების ნუსხას, პროგრამაზე განაცხადისა და თანმხლები დოკუმენტების წარსადგენად
* საინვესტიციო სქემის სფეროებს, ინვესტიციის მოცულობებს; თანამონაწილეობის დონეებს
* თითო ბენეფიციარზე სხვადასხვა საგრანტო ზღვრების ფარგლებში ხელმისაწვდომი მხარდაჭერის მაქსიმალურ ოდენობას
* განაცხადების წარდგენის ვადას და განაცხადის წარდგენის ფორმას
* განაცხადების მომზადებაში მხარდაჭერის მოთხოვნის ფორმას და გზას.

**3.2 წარდგენა, შეფასება და დამტკიცება**

### ფაზა I: განაცხადების წარდგენა

* განაცხადებისა (მცირე გრანტებისათვის) და ბიზნეს გეგმების (საშუალო მოცულობის გრანტებისათვის) წარდგენა უნდა მოხდეს ელ-ფოსტით, სპეციალურ მისამართზე [**GE-Investment-scheme@fao.org**](mailto:GE-Investment-scheme@fao.org) რომელიც მითითებული იქნება საგრანტო კონკურსის განცხადებაში. წარდგენილი მასალა უნდა მოიცავდეს შევსებულ განაცხადის ფორმას ან ბიზნეს გეგმას (რომელთა მზა ფორმა თანდართული იქნება საგრანტო კონკურსის განცხადებასთან და გაზიარდება ადგილობრივი მუნიციპალური კოორდინატორების მეშვეობით), და ყველა აუცილებელ თანმხლებ დოკუმენტაციას (რომელიც მითითებული იქნება განაცხადის ფორმაში/ბიზნეს გეგმაში). განაცხადების წარდგენა შესაძლებელია ქართულ ან ინგლისურ ენაზე.
* განაცხადის ფორმა მოიცავს თხრობით (ტექსტურ) ნაწილს, სადაც მკაფიოდ უნდა იყოს აღწერილი საინვესტიციო მხარდაჭერის სქემა და ინვესტიციის დასაბუთება. წარდგენილი მასალა უნდა მოიცავდეს შევსებულ განაცხადს/ბიზნეს გეგმას, თანმხლებ დოკუმენტებს, დეტალურ ბიუჯეტს აღჭურვილობა-დანადგარების ტექნიკური სპეციფიკაციებით და პოტენციური მიმწოდებლების სახელწოდებებს, და ინვესტიციის შემოთავაზებულ ვადას.
* 10 000-დან 20 000 -მდე აშშ დოლარის მოცულობის საინვესტიციო მხარდაჭერის შემთხვევაში, განმცხადებელი განაცხადის ფორმის ნაცვლად წარადგენს ბიზნეს გეგმას. ბიზნეს გეგმა უნდა მოიცავდეს უფრო დეტალურ ფინანსურ ინფორმაციას, განაცხადის ეკონომიკური დასაბუთების უკეთ წარმოსაჩენად. ბიზნეს გეგმის მზა ფორმის მოპოვება შესაძლებელია საგრანტო კონკურსის განცხადებიდან და FAO**-ს** ადგილობრივი მუნიციპალური კოორდინატორებისგან.
* განმცხადებლებს შეუძლიათ მოითხოვონ FAO-ს ადგილობრივი მუნიციპალური კოორდინატორების დახმარება განაცხადების მომზადებაში.
* FAO მოუწოდებს პოტენციურ განმცხადებლებს, მიიღონ მონაწილეობა ბიზნეს დაგეგმვის ტრენინგში, რომელიც გაიმართება განმახორციელებელი პარტნიორის - საქართველოს ფერმერთა ასოციაციის მიერ. ამ ტრენინგის ფარგლებში ისინი მიიღებენ ბიზნეს გეგმების სათანადოდ მომზადებისათვის საჭირო ინფორმაციას.
* ერთსა და იმავე პირს ან ერთსა და იმავე შინამეურნეობას შეუძლია მხოლოდ ერთი განაცხადის წარდგენა, იმის მიუხედავად, განმცხადებელი განაცხადს წარადგენს როგორც ფიზიკური პირი თუ ერთობლივად რეგისტრირებული ჯგუფის ან ორგანიზაციის წევრი. ამას გარდა, ნებისმიერ მოცემულ დროს ერთი გრანტის მიმღების მიერ დასაშვებია მხოლოდ ერთი თანამონაწილეობითი გრანტის განხორციელება.
* იმ შემთხვევაში, თუ ერთი და იგივე განმცხადებელი წარადგენს ერთზე მეტ განაცხადს, ინდივიდუალურად, ან ჯგუფის მიერ წარდგენილი განაცხადის ფარგლებში, განხილული იქნება მხოლოდ პირველი განაცხადი.
* განაცხადის წარდგენის შემდეგ, მასში ცვლილებების შეტანა დაუშვებელია, გარდა მცირე ჩასწორებებისა მის დიზაინში, ბიუჯეტში ან ტექნიკურ სპეციფიკაციებში, თუ ამას მოითხოვს FAO-ს ტექნიკური შეფასების ან შერჩევის კომისიები, როგორც ეს აღწერილია ზევით, ტექნიკური შეფასების ნაწილში. თუმცა, დაუშვებელია მნიშვნელოვანი ცვლილებები დიზაინში, ბიუჯეტში ან ტექნიკურ სპეციფიკაციებში.
* განაცხადები, რომელშიც არ იქნება ჩართული ყველა აუცილებელი ინფორმაცია და აუცილებელი თანმხლები დოკუმენტები, იქნება უარყოფილი, თუ განმცხადებელი არ წარმოადგენს FAO-ს მიერ მოთხოვნილ ინფორმაციას 3 დღის ვადაში.
* ვინაიდან პროგრამა ფოკუსირებულია სასოფლო-სამეურნეო და ტურიზმის განვითარების საქმიანობებზე, ამ სფეროების მიღმა საკითხებზე მიმართული განაცხადები ავტომატურად იქნება უარყოფილი.
* კომპანიების, კოოპერატივების, ასოციაციების ან ბიზნესების განაცხადები უნდა იყოს ხელმოწერილი ორგანიზაციის კანონიერი წარმომდგენლის მიერ.

შედეგი: განმცხადებელს წარდგენილი აქვს საგრანტო განაცხადი და ყველა დაკავშირებული თანმხლები დოკუმენტი ზემოაღნიშნულ სპეციალურ ელექტრონული ფოსტის მისამართზე.

### ფაზა II: ტექნიკური შეფასება

ტექნიკური შეფასება განხორციელდება ტექნიკური შეფასების კომისიის მიერ. შეფასების კომისია შედგება შესაბამისობის შეფასების გუნდის, ტექნიკური შეფასების გუნდისა და კოლეგიალური შეფასების გუნდისაგან, როგორც ზევით აღინიშნა.

ტექნიკური შეფასება მოიცავს შეფასების შემდეგ ეტაპებს:

1. **შესაბამისობის შეფასება**, რომელიც მოიცავს განაცხადების და თანმხლები დოკუმენტების წინასწარ განხილვას დასაშვებობის კრიტერიუმების საფუძველზე. *განმცხადებლები, რომლებთანაც უნდა ჩატარდეს დადასტურების მიზნით ვიზიტები, ჩაირთვებიან დასაშვები განმცხადებლების სიაში იმ პირობით, რომ მათი დასაშვებობა გარკვეული კრიტერიუმების ჭრილში უნდა გადამოწმდეს სავერიფიკაციო მონიტორინგის პროცესში, ტექნიკური შეფასების შემდგომ.*
2. **ტექნიკური შეფასება** მოიცავს განაცხადების და ბიზნეს გეგმების განხილვას, შერჩევის კრიტერიუმების და ქულობრივი შეფასების შედეგების ოქმების პროექტების გამოყენებით. განმცხადებელმა უნდა მოიპოვოს 100-დან სულ მცირე 70 ქულა. ის განაცხადები, რომლებიც ვერ გადალახავს 70 ქულიან ზღვარს, არ დაიშვებიან შეფასების შემდგომ ეტაპზე.
3. **კოლეგიალური შეფასება** მოიცავს ყველა განაცხადის და ბიზნეს გეგმის განხილვას კოლეგიალური შეფასების გუნდის მიერ, ქულებით შეფასების კრიტერიუმების და შეფასების შედეგების ოქმების გამოყენებით, ქულობრივი შეფასების სისწორის გადასამოწმებლად. *განმცხადებლებს, რომელთა დასაშვებობა ტექნიკური კრიტერიუმების ჭრილში უნდა გადამოწმდეს ვერიფიციკაციის მონიტორინგის ვიზიტების საშუალებით, ქულები დაეწერებათ იმ პირობით, რომ მათი ქულები გადამოწმდება და დადასტურდება მოგვიანებით, ვერიფიკაციის მონიტორინგის მეშვეობით. ქულებით შეფასებული ყველა იმ განაცხადის წინასწარი სია, რომელიც აკმაყოფილებს მინიმალურ ზღვარს, შემდგომ გადაინაცვლებს ვერიფიკაციის ვიზიტის ეტაპზე.*

შედეგი: გადამოწმდება განმცხადებლის შესაბამისობა, განხორციელდება განაცხადის ტექნიკური შეფასება, შესაბამისად, მოხდება განაცხადების შემდეგ ეტაპზე გადასვლა ან უარყოფა.

### ფაზა III: გადამოწმების მიზნით (სავერიფიკაციო) მონიტორინგი

* ყველა იმ განმცხადებლისათვის, რომელიც მიიღებს 70%-ზე მაღალ ქულას, FAO-ს საველე საქმიანობათა კოორდინატორი, FAO-ს ადგილობრივ მუნიციპალურ კოორდინატორებთან ერთობლივად, განახორციელებენ გადამოწმების მიზნით მონიტორინგის ვიზიტებს. ვიზიტის მიზანია გადამოწმდეს განაცხადში და თანმხლებ დოკუმენტაციაში წარმოდგენილი ინფორმაციის სისწორე და სანდოობა, მათ შორის, არაფულადი თანამონაწილეობის ნაწილში.
* გადამოწმების მიზნით მონიტორინგის მიზანია განმცხადებლების მიერ წარმოდგენილი ინფორმაციის სიზუსტის გადამოწმება და დადასტურება. ეს განსაკუთრებით ეხება ისეთ დეტალებს, რომელთა გადამოწმება შეუძლებელია მხოლოდ ოფიციალურ დოკუმენტებზე ან განმცხადებლის მიერ წარმოდგენილ ინფორმაციაზე დაყრდნობით. მართალია, ცალკეული ინფორმაცია, როგორიცაა პირადობის დამადასტურებელი დოკუმენტები, რეგისტრაციის მოწმობები, წევრობის დამადასტურებელი მოწმობა, ნებართვები, და ამონაწერები ბანკებიდან ან სახელმწიფო სტრუქტურებიდან, შესაძლებელია გადამოწმდეს დისტანციურად, სხვა ასპექტებისათვის აუცილებელია ადგილზე დაკვირვება და გასაუბრება.
* გადამოწმების მიზნით მონიტორინგი განხორციელდება ქვემოთ წარმოდგენილი მეთოდოლოგიის საფუძველზე:

|  |  |  |
| --- | --- | --- |
| **კატეგორია** | **კრიტერიუმი** | **გადამოწმების მეთოდი** |
| 1. ადგილმდებარეობა (ლოკაცია) & საქმიანობის სტატუსი | * 1. სრულდება შემდეგი პირობებიდან რომელიმე: ფაქტობრივი საცხოვრებელი/საკუთრება/ბიზნესი ან სასოფლო-სამეურნეო საქმიანობა მითითებულ მისამართზე გადამოწმებული და დადასტურებულია | დიახ / არა |
| 1.2 განაცხადში მითითებული ადგილი/ობიექტი არის მოქმედი (არ არის მიტოვებული) | დიახ / არა |
| 1.3 შესაბამისობა მითითებულ საქმიანობასა და ფაქტობრივ მოწყობას შორის გადამოწმდა და დადასტურდა | დიახ / არა |
| 1.4 მისადგომობა და ინფრასტრუქტურა (მისასვლელი გზა, ინფრასტრუქტურა, და ა.შ.) გადამოწმდა და დადასტურდა | დიახ / არა |
| 2. რესურსების ხელმისაწვდომობა/  არსებობა & მდგომარეობა | 2.1 მიწით სარგებლობა/ბიზნეს საქმიანობის სფეროები და განაცხადის შესაბამისად გამოყენების გადამოწმება (დამუშავებული ტერიტორია, საძოვარი, ვენახი, ტერიტორია მეფრინველეობისა და მეფუტკრეობისათვის, ტურისტული ინფრასტრუქტურა, და ა.შ.) | **5-ქულიანი შეფასების შკალა**  1 = ძალიან შეუსაბამო 2 = შეუსაბამო /   არასაკმარისი  3 = მეტ-ნაკლებად შესაბამისი 4 = შესაბამისი 5 = ძლიერ შესაბამისი |
| 2.2 პირუტყვის რიცხოვნობის დადგენა და განაცხადთან შესაბამისობის შეფასება *[თუ ეხება]* | **5-ქულიანი შეფასების შკალა**  1 = პირუტყვი საერთოდ არ არის  2 = ძალიან მცირე რაოდენობის პირუტყვი; განაცხადში მითითებულთან შედარებით გაცილებით ნაკლები  3 = გარკვეული რაოდენობის და სახეობის პირუტყვი არის; ნაწილობრივ შესაბამისობაშია  4 = პირუტყვის რაოდენობა და სახეობა მნიშვნელოვნად შეესაბამება განაცხადს  5 = პირუტყვის რაოდენობა და სახეობა სრულად შეესაბამება განაცხადს |
| 2.3 მეღვინეობისთვის საჭირო რესურსის რაოდენობრივი და თვისებრივი შეფასება *[თუ ეხება]* | **5-ქულიანი შეფასების შკალა**  1 = რესურსები საერთოდ არ არის  2 = ძალიან მწირი რესურსი; არასაკმარისია საქმიანობისათვის  3 = არის გარკვეული რესურსი; ნაწილობრივ პასუხობს მოთხოვნებს  4 = რესურსები მეტწილად პასუხობს განაცხადში განსაზღვრულ მოთხოვნებს  5 = ყველა რესურსი ადგილზეა და კარგ მდგომარეობაშია |
| 2.4 მეფუტკრეობისათვის საჭირო რესურსის რაოდენობრივი და თვისებრივი შეფასება *[თუ ეხება]* | **5-ქულიანი შეფასების შკალა**  1 = რესურსები საერთოდ არ არის  2 = ძალიან მწირი რესურსები; არასაკმარისია საქმიანობისათვის  3 = არის გარკვეული რესურსი; ნაწილობრივ პასუხობს მოთხოვნებს  4 = რესურსები მეტწილად პასუხობს განაცხადში განსაზღვრულ მოთხოვნებს  5 = ყველა რესურსი ადგილზეა და კარგ მდგომარეობაშია |
| 2.5 მეფრინველეობისათვის საჭირო რესურსის რაოდენობრივი და თვისებრივი შეფასება *[თუ ეხება]* | **5-ქულიანი შეფასების შკალა**  1 = ობიექტზე ფრინველი არ არის  2 = ძალიან მცირე რაოდენობის ფრინველი; განაცხადში მითითებულთან შედარებით გაცილებით ნაკლები  3 = გარკვეული რაოდენობის ფრინველი არის; ნაწილობრივ შესაბამისობაშია  4 = ფრინველის რაოდენობა მეტწილად შეესაბამება განაცხადში მითითებულს  5 = ფრინველის რაოდენობა და სახეობა ზუსტად შეესაბამება განაცხადში მითითებულ ინფორმაციას |
| 2.6 აღჭურვილობა-დანადგარებისა და ინსტრუმენტების არსებობა და მათი მდგომარეობა სათანადოა და შეესაბამება განაცხადში მითითებულ ინფორმაციას *[თუ ეხება]* | **5-ქულიანი შეფასების შკალა**  1= აღჭურვილობა -დანადგარები არ არის ან გამოუსადეგარია  2 = აღჭურვილობა -დანადგარების უმეტესობა შეუსაბამოა ან არ არის გამართულ ტექნიკურ მდგომარეობაში  3 = აღჭურვილობა -დანადგარები ნაწილობრივ სათანადოა; არის გარკვეული პრობლემები.  4 = აღჭურვილობა -დანადგარები მეტწილად შესაბამისია და მუშა მდგომარეობაშია  5 = ყველა აღჭურვილობა -დანადგარი სრულად სათანადოა და შესანიშნავ მდგომარეობაშია |
| 2.7 საცავი სივრცეები, საწყობი, საირიგაციო სისტემები, ან სხვა ინფრასტრუქტურა და მოწყობილობები გადამოწმდა და დადასტურდა განაცხადთან შესაბამისობა *[თუ ეხება]* | **5-ქულიანი შეფასების შკალა**  1 = არ არის შესაბამისი ინფრასტრუქტურა/სივრცეები  2 = არის ძალიან მცირე ინფრასტრუქტურა; მოთხოვნების უმეტესი ნაწილი არ სრულდება 3 = არის გარკვეული ინფრასტრუქტურა; ნაწილობრივ შეესაბამება მოთხოვნებს 4 = ინფრასტუქტურის უმეტესი ნაწილი ადგილზეა; მთლიანობაში, პასუხობს მოთხოვნებს 5 = სრული ინფრასტრუქტურა ადგილზეა და სრულად პასუხობს მოთხოვნებს |
| 3. შინამეურნეობის შემადგენლობა *[თუ ეხება]* | 3.1 გადამოწმდა შინამეურნეობაში მცხოვრები ოჯახის წევრების რაოდენობა და დადასტურდა განაცხადთან შესაბამისობა | დიახ / არა |
| 4. განმცხადებლის გამოცდილება & შესაძლებლობები | 4.1 მიმდინარე საქმიანობისა და პრაქტიკის შეფასება:     * *საქმიანობა მიმდინარეობს მითითებული გეგმის შესაბამისად (მაგ., ხორციელდება წარმოება, მომსახურება, ან სასოფლო-სამეურნეო სამუშაოები).* * *არსებობს რეგულარული მართვისა და მოვლა-პატრონობის მტკიცებულება (მაგ., გეგმა-გრაფიკები, თანამშრომლები, საოპერაციო ჩანაწერები).* * *საქმიანობა თანამიმდევრულია და შეიცავს მდგრადობის ელემენტებს (მაგ., არ არის დროებითი ან არარეგულარული, არამედ არის სტრუქტურირებული პროცესის ნაწილი).* | **5-ქულიანი შეფასების შკალა**  1 = საქმიანობა არ ხორციელდება; არანაირი აქტივობა არ არის 2 = საქმიანობის დონე ძალიან დაბალია; არასათანადოდ ხდება მართვა ან უმეტესად დაბალი აქტივობაა 3 = საშუალო დონის აქტიურობა; ნაწილობრივ ხორციელდება, შეინიშნება მართვის გარკვეული ელემენტები 4 = აქტიური; კარგად ხორციელდება და მთლიანობაში კარგად იმართება 5 = აქტიურობის დონე მაღალია და კარგად იმართება; საქმიანობა სრული ინტენსივობით მიმდინარეობს და განაცხადთან შესაბამისობაშია |
| 4.2 წარსულში განხორციელებული სამუშაოების ფიზიკური მტკიცებულების შეფასება (პროდუქცია, ინსტრუმენტები, ჩანაწერები) | **5-ქულიანი შეფასების შკალა**  1 = გამოცდილების მტკიცებულება არ გამოვლინდა 2 = გამოცდილების მინიმალური მტკიცებულება 3 = გამოცდილების გარკვეული მტკიცებულება  4 = გამოცდილების მნიშვნელოვანი მტკიცებულება 5 = გამოცდილების მყარი და დამაჯერებელი მტკიცებულება |
| 4.3. გადამოწმდა განაცხადში მითითებულ დასაქმებულ პირთა რაოდენობა და განაცხადის წარმდგენი ჯგუფის წევრთა რაოდენობა და დადასტურდა განაცხადთან შესაბამისობა *[თუ ეხება]* | დიახ / არა |
| 5. განმცხადებლის ინფორმირებულობის და შესაძლებლობების შეფასება | 5.1 მოსალოდნელი შედეგებისა და საზოგადოებაზე ზეგავლენის განხილვის შედეგები:   * *გასაუბრებისას განმცხადებელი ზუსტად აღწერს პროექტის მიზნებს, აქტივობებს, და მოსალოდნელ შედეგებს.* * *განმცხადებელს გაცნობიერებული აქვს საჭირო რესურსები, ვადები, და პოტენციური გამოწვევები.* * *განმცხადებელი არის თავდაჯერებული და ავლენს პრაქტიკულ უნარს, მოახდინოს პროექტის განხორციელების ორგანიზება და ზედამხედველობა (მაგ., აქვს გეგმა, გამოცდილება, ან მკაფიო სტრატეგია).* | **5-ქულიანი შეფასების შკალა**  1 = არ აქვს გაცნობიერებული; განმცხადებელი ვერ აღწერს პროექტის ამოცანებს ან პასუხისმგებლობებს 2 = გააზრებული აქვს მინიმალურ დონეზე; მისი ცოდნა ბუნდოვანია, განხორციელებასთან დაკავშირებით მკაფიო ინფორმაციას ვერ გვაწვდის 3 = გააზრებული აქვს საშუალო დონეზე; გააზრებული აქვს საბაზისო დონეზე, თუმცა გაძღოლის უნარი შეზღუდულია 4 = კარგად ესმის; მკაფიოდ აცნობიერებს და გააჩნია მართვის კარგი შესაძლებლობა 5 = შესანიშნავად ესმის; სრულად აცნობიერებს და ავლენს ლიდერობის უნარის ძლიერ უნარს პროექტის წარმატებით განსახორციელებლად |
| 6. გარემოსდაცვითი & სოციალური რისკები | 6.1 *მაგ., არსებობს ნარჩენების განკარგვის სისტემა, წყალმოხმარების სისტემა, ნარჩენების მართვის სისტემა არსებობს)* | **5-ქულიანი შეფასების შკალა**  1 = მაღალი გარემოსდაცვითი რისკი; სისტემები არ არის  2 = მნიშვნელოვანი რისკი; არის ძალიან მწირი სისტემები 3 = ზომიერი რისკი; არის გარკვეული სისტემები, თუმცა არასრულყოფილი  4 = დაბალი რისკი; სისტემების უმეტესობა არსებობს და მოქმედებს 5 = არ არის მნიშვნელოვანი რისკი; ყველა აუცილებელი სისტემა არსებობს და სრულად მოქმედებს |
| 6.2 სოციალური რისკების შეფასება, როგორიცაა გარიყვა, კონფლიქტი, ან გადაადგილება  *(მაგ., ადგილობრივი თემი არ ეწინააღმდეგება პროექტს, არ არის კონფლიქტის ან გადაადგილების ნიშნები, და პროექტი ხელს უწყობს ინკლუზიას და დადებითი შედეგები მოაქვს მოწყვლადი ჯგუფებისათვის)* | **5-ქულიანი შეფასების შკალა**  1 = მაღალი სოციალური რისკი; არ არის ინკლუზიის ან სოციო-ეკონომიკური სარგებლის მტკიცებულება 2 = მნიშვნელოვანი რისკი; ინკლუზიის ან სარგებლის ძალიან შეზღუდული მტკიცებულება  3 = ზომიერი რისკი; არსებობს ინკლუზიის და სარგებლის გარკვეული, თუმცა არასრული, მტკიცებულება 4 = დაბალი რისკი; ინკლუზიის და სოციო-ეკონომიკური სარგებლის ძლიერი მტკიცებულება 5 = მნიშვნელოვანი რისკი არ არის; ინკლუზიის სრულფასოვანი მტკიცებულება და მკაფიო სოციო-ეკონომიკური სარგებელი |

* **დისკვალიფიკაციის კრიტერიუმები:** განაცხადის დისკვალიფიკაცია მოხდება იმ შემთხვევაში, თუ რომელიმე დიახ/არა შეკითხვაზე გაცემული იქნება პასუხი „არა“, ან თუ 5-ქულიანი შკალის მიხედვით პასუხი იქნება 1, 2, ან 3 ქულა.

შედეგი: განაცხადები გადამოწმდა, და გადამოწმების მიზნით მონიტორინგის ვიზიტის შედეგები დოკუმენტურად არის ასახული.

**ტექნიკური შეფასების კომისიის მიერ ქულების საბოლოო სახით ჩამოყალიბება**

გადამოწმების მიზნით მონიტორინგის შედეგების მიღების შემდეგ ტექნიკური შეფასების კომისია საბოლოო სახით ჩამოაყალიბებს ქულებს და ქულებით შეფასების საბოლოო შედეგებს გადასცემს საკონკურსო კომისიას.

შედეგი: განაცხადების ქულებით შეფასება დასრულებულია და ქულები გადაცემულია საკონკურსო კომისიისათვის. უარყოფილია მნიშვნელოვანი შეუსაბამობების შემცველი განაცხადები.

### ფაზა IV: განაცხადების შერჩევა

განაცხადების შერჩევა განხორციელდება საკონკურსო კომისიის მიერ.

* საკონკურსო კომისიის თავმჯდომარე ქულებით შეფასებულ განაცხადებს წარუდგენს საკონკურსო კომისიის წევრებს დასადასტურებლად.
* საკონკურსო კომისიას შეუძლია დაადასტუროს ან უარყოს შეფასება. ინვესტიციის მხარდაჭერის შესახებ გადაწყვეტილების მიღება ხდება საკონკურსო კომისიის წევრთა უმრავლესობით.
* საკონკურსო კომისიის სამდივნო დააოქმებს საკონკურსო კომისიის გადაწყვეტილებებს, რომელსაც ხელს მოაწერს კომისიის სამივე წევრი. შერჩევა დოკუმენტირებული იქნება წერილობით და თითოეული განაცხადის შერჩევის ან არშერჩევის მიზეზები მკაფიოდ იქნება დასაბუთებული.
* შერჩევის პროცესის დასრულების შემდგომ, ქულებით შეფასებული განაცხადების საბოლოო სია, აგრეთვე შერჩევის პროცესის ხელმოწერილი ოქმები გაეგზავნება ბიუჯეტის განმკარგველს საბოლოო დამტკიცებისათვის. ბიუჯეტის განმკარგველი პასუხისმგებელია შესაბამისი გრანტების საბოლოო დამტკიცებაზე ან უარყოფაზე. გრანტის დამტკიცების გადაწყვეტილება ბიუჯეტის განმკარგველის მიერ არის საბოლოო და შეცვლას არ ექვემდებარება. ბიუჯეტის განმკარგველის მიერ მიღებული გადაწყვეტილებები არ ექვემდებარება გასაჩივრებას.
* უარყოფის შემთხვევაში, განმცხადებლებს წერილობით ეცნობებათ ამ შედეგის შესახებ და ასევე მიიღებენ განმარტებებს უარყოფის ძირითადი მიზეზების შესახებ.
* პროექტს ექნება გასაჩივრების მექანიზმი. მართალია, ბიუჯეტის განმკარგველის გადაწყვეტილება არ ექვემდებარება ცვლილებას, განმცხადებლებს ექნებათ წვდომა ტელეფონის ნომერზე, რომლის გამოყენებითაც ისინი შეძლებენ სხვა სახის უკმაყოფილების თუ პრეტენზიის დაფიქსირებას. აღნიშნული ტელეფონის ნომერი მითითებული იქნება საგრანტო კონკურსის განცხადებაში. (იხილეთ სექცია გასაჩივრების მექანიზმის შესახებ, ქვემოთ).

შედეგი: საკონკურსო კომისია გამოიტანს ინვესტიციის მხარდაჭერის შესახებ გადაწყვეტილებებს. მომზადდება და ხელი მოეწერება შეხვედრის ოქმს.

**შერჩევის კრიტერიუმები**

შერჩევის კრიტერიუმები მცირე გრანტებისათვის წარმოდგენილია ქვემოთ, პირველ დანართში, ხოლო შერჩევის კრიტერიუმები საშუალო და დიდი მოცულობის გრანტებისათვის წარმოდგენილია ქვემოთ მე-2 დანართში. ვინაიდან საშუალო მოცულობის გრანტებისათვის, განმცხადებლები, განაცხადის ფორმის ნაცვლად, წარადგენენ შედარებით უფრო დეტალურ ბიზნეს გეგმას, საშუალო ზომის გრანტებისათვის შემუშავდა ცალკე შერჩევის კრიტერიუმები. თუმცა, უნდა აღინიშნოს, რომ ბიზნეს გეგმის მზა ფორმა ასევე მოიცავს განმცხადებლის შესახებ მონაცემებს და ზოგად ინფორმაციას განმცხადებლის შესახებ.

**გასაჩივრების მექანიზმი**

ამ პროექტის ფარგლებში გაცემული გრანტებისათვის გასაჩივრების მექანიზმი წარიმართება FAO-ს საქართველოს ოფისის მიერ დამტკიცებული საჩივრების განხილვის სახელმძღვანელო წესების მიხედვით. გასაჩივრების მექანიზმი საქართველოში FAO-ს პროგრამების ბენეფიციარებს და დაინტერესებულ მხარეებს სთავაზობს საკუთარი პრეტენზიის/პრობლემის შეტყობინების, მის გადასაჭრელად მიმართვისა და უკუკავშირის მიღების გამჭვირვალე, ეფექტურ, და დროულ პროცესს. აღნიშნული მექანიზმი უზრუნველყოფს FAO-ს გარემოსდაცვითი და სოციალური სტანდარტების (Environmental and Social Standards (ESS)) დაცვას და ზეგავლენის ქვეშ მოქცეული მცხოვრებლების მიმართ ანგარიშვალდებულებას (Accountability to Affected Populations (AAP)).

ბენეფიციარები და პოტენციური ბენეფიციარები გასაჩივრების მექანიზმის შესახებ ინფორმაციას მიიღებენ პროექტის აქტივობების განხორციელებისას. პრეტენზიის/საჩივრის შეტყობინება შესაძლებელია სპეციალური ტელეფონის ნომრის მეშვეობით, რომლის შესახებ პოტენციური ბენეფიციარები შეიტყობენ საგრანტო კონკურსის პროცესში.

პროექტის MEAL სპეციალისტი შეასრულებს საჩივრების განმხილველი ოფიცრის (Grievance Review Officer (GRO)) ფუნქციას და იქნება საკონტაქტო პირი, რომელიც მიიღებს, დაარეგისტრირებს, და დაამუშავებს საჩივრებს/პრეტენზიებს, ასევე მოახდენს მთლიანი პროცესის მონიტორინგს. საჩივრებში მითითებული უნდა იყოს ისეთი დეტალები, როგორიცაა საჩივრის თარიღი, ადგილმდებარეობა, პრეტენზიის აღწერა და სხვა შესაბამისი ინფორმაცია. ანონიმური საჩივრების მიღება არ ხდება, თუმცა განმცხადებელს შეუძლია მოითხოვოს კონფიდენციალურობა.

საჩივრის მიღებისა და რეგისტრაციის შემდეგ, საჩივრების განმხილველი ოფიცერი განსაზღვრავს მათ დასაშვებობას, შემდეგი კრიტერიუმების საფუძველზე:

* არ არის საჩივარი (მაგ., ინფორმაციის მოთხოვნა)
* არ არის დასაშვები (ექცევა FAO-ს მოქმედების არეალს მიღმა)
* გადამისამართება გენერალურ ინსპექტორთან, როდესაც შემთხვევა ეხება თაღლითობას, კორუფციას, ან სამსახურებრივ გადაცდომას
* დასაშვებია (როდესაც უკმაყოფილება/პრეტენზია/საჩივარი ეხება გარემოსდაცვით და სოციალურ სტანდარტებს (Environmental and Social Standards (ESS)) დაცვას და ზეგავლენის ქვეშ მოქცეული მცხოვრებლების მიმართ ანგარიშვალდებულებას (Accountability to Affected Populations (AAP)).

დასაშვები საჩივრების განხილვა მოხდება საჩივრების განმხილველი კომისიის მიერ, მიუკერძოებლობისა და ტექნიკური გამოცდილების უზრუნველსაყოფად. საჩივრების განმხილველი კომისიის შემადგენლობაში შევლენ FAO-ს თანამშრომლები, და, საჭიროების შემთხვევაში, გარე წარმომადგენლები. წინასწარი განხილვის შემდეგ, საჩივრის განმხილველი კომისია გამოყოფს საჩივრის გადამოწმების ოფიცერს, რომელიც განახორციელებს ადგილზე (საველე) გადამოწმებას და მოამზადებს ანგარიშს მიგნებებითა და რეკომენდაციებით. ეს ანგარიში მიეწოდება პროექტის მენეჯერს განხილვისა და დამოწმებისათვის. შემდგომ, საჩივრის განმხილველი ოფიცერი მომჩივანს მიაწვდის ინფორმაციას განხილვის შედეგისა და შემდგომი ქმედებების შესახებ.

ყველა ნაბიჯი, გადაწყვეტილება, და შემდგომი ქმედებები აღირიცხება საჩივრების რეესტრში. მიღებული გამოცდილების შესახებ ინფორმაცია გაიგზავნება პროგრამის გუნდებთან და ანგარიში მიეწოდება FAO-ს შესაბამის სამსახურებს.

### ფაზა V: საგრანტო ხელშეკრულებების მომზადება და ხელმოწერა

1. ინვესტიციის განხორციელების გეგმა:

მომავალ ბენეფიციართან ერთად, FAO განიხილავს განაცხადში შემოთავაზებული ინვესტიციის ვადებს და განსაზღვრავს ინვესტიციის განხორციელების გეგმას, რომელიც ჩაირთვება საგრანტო ხელშეკრულებაში. ეს მოიცავს შემდეგ მასალას:

*ა. განსახორციელებელი სამუშაოებისა და საქმიანობის განხორციელების სქემა, მათ შორის, ბენეფიციარების მიერ მისაღწევი კონკრეტული ეტაპები, თუ ეს აუცილებლად მიიჩნევა.*

*ბ. მხარდაჭერის სპეციფიკა (თანამონაწილეობითი გრანტები, ტექნიკური დახმარება, თუ ამ ორის კომბინაცია), დასაბუთებულობის, ეფექტიანობისა და ეფექტურობის მოსაზრებების საფუძველზე.*

*გ. თანამონაწილეობითი გრანტის დამტკიცებული ბიუჯეტი, მათ შორის, შესასყიდი* აღჭურვილობა*-დანადგარებისა და ტექნიკის დეტალური სია, ინვესტიციების დაფინანსების დეტალები (თანამონაწილეობითი გრანტი, თანამონაწილეობის დეტალები, და შესაბამისი მიმწოდებლები).*

დ. *მიმწოდებლისათვის ანგარიშსწორების გეგმა-გრაფიკი.* გადახდის გრაფიკი მისადაგებული იქნება თითოეულ ინვესტიციასთან, განხორციელების მოთხოვნების საფუძველზე.

ბენეფიციარი სრულად არის პასუხისმგებელი დამტკიცებული ინვესტიციების სათანადო განხორციელებაზე.

1. საგრანტო ხელშეკრულება:
2. ჯეროვნად მომზადებულ საგრანტო ხელშეკრულებას, რომელშიც ჩართული იქნება ზოგადი პირობები, დამტკიცებული ბიუჯეტი, შესასყიდი აღჭურვილობა-დანადგარების დეტალური სია, და ინვესტიციის განხორციელების გეგმა, ხელს მოაწერენ მთავარი ხელმომწერები - FAO და ბენეფიციარი.

ინვესტიციის მხარდაჭერის მართვას განახორციელებს FAO, FAO-ს სახელმძღვანელოს, საგრანტო ხელშეკრულების, და FAO-ს სხვა ყველა შესაბამისი წესისა და რეგულაციის თანახმად.

1. შედეგი: მომზადებულია საგრანტო ხელშეკრულება, არსებული მზა ფორმის საფუძველზე, მომავალ გრანტის მიმღებთან თანამშრომლობით, მათ შორის, დეტალური ინვესტიციის განხორციელების გეგმა, დამტკიცებული ბიუჯეტი, და შესასყიდი აღჭურვილობა-დანადგარების დეტალური ნუსხა და ტექნიკური სპეციფიკაციები. საგრანტო ხელშეკრულებას ხელს აწერენ გრანტის მიმღები და FAO. ხელშეკრულების ხელმოწერის შემდგომ, გრანტის მიმღებმა ხელმოწერიდან 1 თვის ვადაში უნდა შეასრულოს საგრანტო ხელშეკრულებით განსაზღვრული ვალდებულებები. იმ შემთხვევაში, თუ ამ პერიოდის განმავლობაში გრანტის მიმღები არ შეასრულებს საკუთარ ვალდებულებებს, FAO იტოვებს საგრანტო ხელშეკრულების ცალმხრივად შეწყვეტის უფლებას, როგორც ეს მითითებულია საგრანტო ხელშეკრულებების დებულებებში.

### ფაზა VI: გრანტის თანხის გადახდა

1. თანამონაწილეობითი გრანტის თანხა ჩაერიცხება პირდაპირ მიმწოდებელს, მას შემდეგ, რაც გრანტის მიმღები მიმწოდებელს გადაუხდის მისი თანამონაწილეობის თანხას და მოხდება აღჭურვილობა-დანადგარების მიწოდება და ჩაბარება.

არაფულადი თანამონაწილეობის შემთხვევაში, რომლით სარგებლობის უფლებაც გათვალისწინებულია გრანტის მიმღებთა გარკვეული ჯგუფებისათვის, 10000 აშშ დოლარამდე გრანტებისათვის, როგორც ზევით არის აღნიშნული (2.4.2 ბენეფიციართა თანამონაწილეობის მოცულობები და სახეობები), გრანტის თანხა ერიცხება პირდაპირ მიმწოდებელს, გრანტის გაცემამდე გადამოწმების მიზნით განხორციელებული მონიტორინგის გზით არაფულადი თანამონაწილეობის გადამოწმების შემდგომ.

1. ჩაბარების დოკუმენტი ხელმოწერილი უნდა იყოს გრანტის მიმღებისა და მიმწოდებლის მიერ, უნდა დამოწმდეს FAO-ს წარმომადგენლის მიერ, და აიტვირთოს პლატფორმაზე. აღჭურვილობა-დანადგარების წარმატებით ჩაბარებისა და მიღება-ჩაბარების დოკუმენტის ხელმოწერის შემდგომ, FAO მიმწოდებელს დროულად გადაუხდის შესაბამის თანხას.

თანხა არასოდეს ერიცხება პირდაპირ ბენეფიციარს, იგი ერიცხება მიმწოდებელს. განმცხადებლებმა FAO-ს ფასები უნდა წარუდგინონ მხოლოდ ლარში.

1. შედეგი: თანამონაწილეობის გადახდის დადასტურების მიღების და აღჭურვილობა-დანადგარების მიღება-ჩაბარების ხელმოწერილი აქტის მიღების შემდგომ, FAO შესაბამის თანხას გადაუხდის პირდაპირ მიმწოდებელს.

### ფაზა VII. შესაძლებლობების გაძლიერების/ტრენინგის კომპონენტი

ინვესტიციის მხარდაჭერის საქმიანობისათვის აუცილებელი შესაძლებლობების გაძლიერებისა და ტრენინგის საჭიროებებიდან გამომდინარე, რომელიც უნდა განისაზღვროს განაცხადში, FAO საჭიროებიდან გამომდინარე შესთავაზებს ტრენინგის ჩატარებას შერჩეული ბენეფიციარებისათვის, FAO-ს განმახორციელებელი პარტნიორის, საქართველოს ფერმერთა ასოციაციის, ჩართულობით.

შედეგი: გაუმჯობესდება განმცხადებლების შესაძლებლობები. შესაბამისად, შესაძლებლობების გაძლიერების/ტრენინგის აქტივობების მეშვეობით ბენეფიციარებს შეეძლებათ წარმატებით განახორციელონ საინვესტიციო პროექტი.

### ფაზა VIII: განაწილების/დისტრიბუციის მონიტორინგი

აღჭურვილობა-დანადგარების ჩაბარების შემდეგ, FAO განახორციელებს მონიტორინგს ტელეფონით, MEAL გუნდის მეშვეობით. MEAL სპეციალისტი შეიმუშავებს კითხვარს და ანგარიშგების ფორმას მონიტორინგისათვის. მონიტორინგის მეშვეობით დადგინდება ბენეფიციართა კმაყოფილება მანქანა-დანადგარებით (მიიღეს თუ არა გრანტის ბენეფიციარებმა ტექნიკა/მასალა იმ რაოდენობით და ხარისხით, რომელიც მითითებულია საგრანტო ხელშეკრულებაში) და გადამოწმდება ბენეფიციართა მიერ საგრანტო ხელშეკრულების დებულებების შესრულება. სატელეფონო გამოკითხვის გარდა, ბენეფიციართა სულ მცირე 30% გადამოწმდება ფიზიკურად საველე მისიების ფარგლებში. ეს მოიცავს მიღებული მანქანა-დანადგარების ვიზუალურ გადამოწმებას და მათი სათანადო მოხმარების დადგენას. გასვლით ვიზიტებს განახორციელებენ საველე საქმიანობათა კოორდინატორი და ადგილობრივი მუნიციპალური კოორდინატორები. განაწილების შემდგომი მონიტორინგის ფარგლებში ასევე გადამოწმდება, გრანტის მიმღებებმა დაიწყეს თუ არა ეს მხარდაჭერა მითითებული იყო განაცხადში, როგორც აუცილებელი საგრანტო საქმიანობის განხორციელებისათვის. დისტრიბუციის შემდგომი მონიტორინგი განხორციელდება მანქანა-დანადგარების გადაცემიდან ორი თვის ვადაში.

1. გადაცემის მონიტორინგის ფარგლებში გადამოწმდება ინფორმაცია აღჭურვილობა -დანადგარების გადაცემის შესახებ შემდეგი ინდიკატორების მიხედვით:
2. აღჭურვილობა-დანადგარების ჩაბარება და მიღება
   * *ბენეფიციარი ადასტურებს* აღჭურვილობა*-დანადგარების მიღებას*
   * *მიღებული* აღჭურვილობა*-დანადგარები შეესაბამება საგრანტო ხელშეკრულებაში მითითებულ რაოდენობას*
   * *მიღებული* აღჭურვილობა*-დანადგარები შეესაბამება საგრანტო ხელშეკრულებაში მითითებულ ხარისხს და სპეციფიკაციებს*
   * *ჩაბარება განხორციელდა მოსალოდნელ ვადაში*
   * *ჩაბარების პროცესში წარმოქმნილი პრობლემები ან შეფერხებები*

* საგრანტო ხელშეკრულების დებულებებთან შესაბამისობა
  + აღჭურვილობა*-დანადგარები გამოიყენება განსაზღვრული მიზნით, როგორც ეს აღწერილია საგრანტო განაცხადში*
  + აღჭურვილობა*-დანადგარები განთავსებულია განსაზღვრულ ადგილას ან საწარმოში*
  + *არ ხდება გადაცემული* აღჭურვილობა*-დანადგარების გადაყიდვა ან არასათანადოდ/არამიზნობრივად გამოყენება*
* ბენეფიციარის კმაყოფილება
  + *კმაყოფილება* აღჭურვილობა*-დანადგარების ხარისხით*
  + *კმაყოფილება მიწოდების/ჩაბარების პროცესით*
  + *ბიზნეს და სასოფლო-სამეურნეო საქმიანობისათვის* აღჭურვილობა*-დანადგარების გამოსადეგობის შესახებ მოსაზრება*
  + *რჩევები ან უკუკავშირი გაუმჯობესებისათვის*
* დამატებითი ინდიკატორები, გადამოწმების მიზნით მონიტორინგის შემთხვევაში, მათ შორის, მოპოვებული ფოტო მტკიცებულებები (30%)
  + *დადასტურებულია ადგილზე* აღჭურვილობა*-დანადგარების ფიზიკურად არსებობა*
  + აღჭურვილობა*-დანადგარები შესულია ექსპლუატაციაში და არის მუშა მდგომარეობაში*
  + აღჭურვილობა*-დანადგარების მდგომარეობა შეესაბამება მითითებულ მდგომარეობას*
* გრანტის ბენეფიციართა საბაზისო მონაცემები
  + *მონაცემთა შეგროვება საბაზისო მონაცემების სახით გამოსაყენებლად შერჩეულ ინდიკატორებზე*

1. შედეგი: აღრიცხულია ბენეფიციართა კმაყოფილება აღჭურვილობა -დანადგარებით და ტრენინგში მონაწილეობით, გადამოწმებულია ბენეფიციარების მიერ საგრანტო ხელშეკრულების დებულებების შესრულება. შეგროვებულია ბენეფიციარების საბაზისო მონაცემები. მონიტორინგის შედეგების საფუძველზე განხორციელებულია აუცილებელი შემდგომი ქმედებები.

### ფაზა IX: საქმიანობის მონიტორინგი

საქმიანობის მონიტორინგის ფარგლებში შეფასდება პროგრესი პროექტის პირველი შედეგის სამი ძირითადი ინდიკატორის მიმართ. OP 1.6-ის სამიზნე მაჩვენებელია 100 მცირემასშტაბიანი სასოფლო საინვესტიციო პროექტის დაფინანსება, რომელთაგან სულ მცირე 30%-ს ქალი ხელმძღვანელობს. OP 1.7-ისათვის, პროგრამის მიზანია გრანტის 170 ბენეფიციარის მოცვა, რომელთაგან სულ მცირე 30% ქალია. OP 1.8-ისათვის, გადამოწმდება სარგებლის მიღება უშუალოდ ქალების მიერ. შუალედური პერიოდისათვის განსაზღვრულია 20 გრანტის მიმღები ქალი. ზემოაღნიშნული სამივე ინდიკატორისათვის საბაზისო მაჩვენებელი არის 0. გადამოწმებისა და მონიტორინგის შედეგები განაწილებული იქნება სქესისა და ასაკის მიხედვით, ინკლუზიურობისა და დაგეგმილ სამიზნე მაჩვენებლებთან შესაბამისობის უზრუნველსაყოფად.

საქმიანობის მონიტორინგი განხორციელდება ინვესტიციის მხარდაჭერის სქემის საქმიანობის დაწყებიდან ექვსი თვის ვადაში. მონიტორინგი დაადგენს, პროექტის ბენეფიციარები თუ ახორციელებენ იმ საგრანტო საქმიანობას, რომლისთვისაც მიიღეს აღჭურვილობა-დანადგარები და თუ მონაწილეობენ FAO-ს მეირ გამართულ ტრენინგში. განხორციელების მონიტორინგი წარიმართება შერეული მეთოდით, 70% შემოწმდება სატელეფონო გამოკითხვის გზით, ხოლო 30% - გასვლითი ვიზიტების საშუალებით, საველე საქმიანობათა კოორდინატორისა და ადგილობრივი მუნიციპალური კოორდინატორების მიერ.

ტრენინგში მონაწილეობის აღრიცხვა მოხდება დასწრების ცხრილების გამოყენებით, ხოლო ტრენინგის ზეგავლენა შეფასდება ტრენინგამდე და ტრენინგის შემდგომი ტესტების გზით. ტესტები ჩატარდება თითოეული სესიის დაწყებისას და დასრულებისას. აქტივობის განხორციელების მონიტორინგი განხორციელდება FAO-ს საველე საქმიანობათა კოორდინატორისა და FAO-ს ადგილობრივი მუნიციპალური კოორდინატორების მიერ.

აქტივობის განხორციელების მონიტორინგის ფარგლებში შემოწმდება ინფორმაცია განხორციელების შემდეგი ინდიკატორების შესახებ:

* საგრანტო ხელშეკრულების ფარგლებში აქტივობების განხორციელება
  + *ბენეფიციარი ადასტურებს, რომ* აღჭურვილობა*-დანადგარებს/მასალას იყენებს განსაზღვრული მიზნით*
  + *ბენეფიციარი ადასტურებს აქტივობის განხორციელების სტატუსს*
  + *მიღებული მხარდაჭერით კმაყოფილება*
  + აღჭურვილობა*-დანადგარები არის ექსპლუატაციაში და გამოიყენება ბიზნეს ან სასოფლო-სამეურნეო საქმიანობაში*
  + *საქმიანობა შესაბამისობაშია საგრანტო განაცხადში მითითებულ მიზნებთან (აქტივობის შედარება წარდგენილ განაცხადში მითითებულთან)*
  + *ბენეფიციარმა წამოიწყო ან დაასრულა დაგეგმილი საინვესტიციო საქმიანობა*
* საგრანტო საქმიანობის პროგრესი
  + *ბენეფიციარმა დაიწყო აქტივობა მოსალოდნელ ვადაში (მაგ., ტექნიკის მიღებიდან 3 თვის ვადაში, გრანტის სახეობისა და მიღებული ტექნიკის მიხედვით)*
  + *შესრულებულია საქმიანობის ძირითადი ეტაპები (მაგ., მიწის მომზადება, წარმოების დაწყება, მომსახურების დაწყება)*
* დამატებით განხორციელების და პროგრესის ინდიკატორები, საველე მონიტორინგის შემთხვევაში, მოპოვებული ფოტო მტკიცებულებების ჩათვლით (30% ნიმუში)
  + *დადასტურებულია* აღჭურვილობა*-დანადგარების ფიზიკურად ადგილზე არსებობა (უშუალო დაკვირვება, ფოტო დოკუმენტაცია, თუ ტექნიკა ფიზიკურად მდებარეობს საქმიანობის ადგილას, არის დამონტაჟებული და ექსპლუატაციაში, გამოიყენება საგრანტო განაცხადში მითითებული მიზნებისათვის, გამოყენების სიხშირე)*
  + *საქმიანობის პროგრესის ვიზუალური მტკიცებულება (მაგ., კულტურების წარმოება, პირუტყვის სადგომები, შეთავაზებული ტურისტული სერვისები)*
  + *ტექნიკის მდგომარეობა და გამოყენება გადამოწმებულია ვიზუალური შემოწმებით*
  + *საქმიანობის ადგილი შეესაბამება განაცხადში მითითებულ ადგილმდებარეობას*
* ტრენინგის და შესაძლებლობების გაძლიერების საქმიანობის განხორციელების შემთხვევაში (ჩატარდება ტრენინგის პროცესში)
  + *ბენეფიციარი ადასტურებს ტრენინგის სესიებში მონაწილეობას*
  + *დასწრება აღრიცხულია ხელმოწერილი დასწრების ცხრილების გამოყენებით*
  + *ჩატარებულია ტრენინგამდე და ტრენინგის შემდგომი ტესტები, სწავლის შედეგების შესაფასებლად*

შედეგი: განხორციელებულია შემდგომი ქმედებები, საინვესტიციო მხარდაჭერის განხორციელებისა და შესაძლებლობების გაძლიერების საქმიანობასთან დაკავშირებულ გამოწვევებზე რეაგირებისათვის.

### ფაზა X: ზეგავლენის შეფასება

ზეგავლენის შეფასების მონიტორინგი გრანტის ბენეფიციარებისათვის განხორციელდება პროექტის საბოლოო შეფასების ფარგლებში. საბოლოო შეფასებას ჩაატარებს გარე კომპანია. საბოლოო შეფასების ერთ-ერთი ნაწილი შეეხება საგრანტო სქემის ზეგავლენის შეფასებას, მდგრადობაზე აქცენტით. ამისათვის, პროექტი გამოიყენებს საკონტროლო ჯგუფს. ზეგავლენის შეფასების ფარგლებში შეფასდება ინფორმაცია გრანტის გაცემამდე და გაცემის შემდგომ ბენეფიციარის ბიზნესის მდგომარეობის შესახებ. ზეგავლენის შეფასებისათვის მოხდება გრანტის ბენეფიციარების შედარება იმ პირთა საკონტროლო ჯგუფთან, ვისაც არ მიუღია სქემის ფარგლებში მხარდაჭერა, გრანტის ზეგავლენის დასადგენად.

ზეგავლენის შეფასების შემდგომ, და შეფასების მიგნებების საფუძველზე, FAO შეიმუშავებს რეკომენდაციებს გრანტის მიმღებებისათვის, მათი საქმიანობის შედეგების გაუმჯობესებისა და ეფექტიანი ბიზნეს ოპერაციების უზრუნველყოფის მიზნით. გრანტის მიმღებებს ასევე მიეწოდებათ ინფორმაცია განვითარების კუთხით განხორციელებული როგორც სახელმწიფო მხარდაჭერით უზრუნველყოფილი, ისე სხვა არსებული საერთაშორისო და მომავალი პროგრამების შესახებ.

შედეგი: განხორციელდება ზეგავლენის შეფასება და შეფასების შედეგების ჩართვა პროექტის საბოლოო ანგარიშში, შესაბამისი რეკომენდაციები აისახება პოლიტიკის დოკუმენტში.

**ზემოაღნიშნული მინიტორინგის პროცესში დამატებით გამოყენებული იქნება აქტივობის შედეგის, ამოცანის შედეგისა და ზეგავლენის მონიტორინგის ქვემოთ წარმოდგენილი ინდიკატორები:**

**აქტივობის შედეგის ინდიკატორები:**

მიღებული/დამტკიცებული/უარყოფილი განაცხადების რაოდენობა, ჩაშლილი ასაკის/სქესის, სოფლის, მუნიციპალიტეტის, გრანტის ტიპის, გრანტის მოთხოვნილი თანხის, ინვესტიციის სფეროს, ფიზიკური პირის/ორგანიზაციის მიხედვით;

განაწილებული/განხორციელებული გრანტების რაოდენობა, ჩაშლილი ასაკის/სქესის, სოფლის, მუნიციპალიტეტის, გრანტის ტიპის, გრანტის თანხის, საინვესტიციო სფეროს, ფიზიკური პირის/ორგანიზაციის მიხედვით;

ბენეფიციარებისათვის გაწეული ტრენინგის და შესაძლებლობების გაძლიერების მიზნით მხარდაჭერის აქტივობების რაოდენობა და სახეობა, ჩაშლილი ბენეფიციართა ასაკის/სქესის მიხედვით.

**ამოცანის შედეგის ინდიკატორები:**

გაუმჯობესებული მოქმედი ბიზნესების რაოდენობა, ქვესექტორების და ასაკის/სქესის მიხედვით;

ახლად შექმნილი ბიზნესების რაოდენობა, ქვესექტორის და ასაკის/სქესის მიხედვით

გრანტის მიმღებების რაოდენობა, რომელთა სასოფლო-სამეურნეო /ბიზნეს წარმოება გაუმჯობესდა და პროდუქტიულობა გაიზარდა (გაზრდილი მოსავლიანობა/კულტურების პროდუქტიულობა/შრომის ნაყოფიერება).

**ზეგავლენის ინდიკატორები**

შექმნილი დასაქმების შესაძლებლობები, ბიზნესის ტიპის, თანამშრომლების ასაკისა და სქესის მიხედვით;

მხარდაჭერილი საწარმოების გაუმჯობესებული შემოსავლები/სტაბილური მომგებიანობა;

გრანტის მიმღებთა სიღარიბის შემცირება/გაუმჯობესებული სოციო-ეკონომიკური მდგომარეობა;

გრანტის მიმღებთა მიერ ინოვაციური/ახალი ტექნოლოგიების დანერგვა.